Articles – Page 2 – Chin International Daily News\nSermons (Pathian Thu)\nVideos (Album Thar)\nChin International Daily News\nArticles, Falam Version\t February 19, 2019 February 19, 2019\nMino le Calai\nA hmaisa in Calai kan ti ringring mi hi ziangsaw a si. Salai Lal Siang Aung in Calai timi cu “Ca hi cabu in siseh, mekazin in siseh cahnah cungah kan ngan khummi a si” a ti. Wiiliam Shakespeare cun, “Calai cu milai nun sung muril tarlangnak a si” a ti. Siamkima Khawlhring cun “Calai cu mailai nunnak thawn pehtlai-aw mi ziang thu pohpoh, can reipi sung sullam nei zetih mawite ih ngan hi a si” a ti. Darchhawna khalin “Calai timi cu tong thu le hla ih reel suah mi cu a ngan rori ih ngankhum mi, milai nunak, thinlung le khawruahnak tiang danglam ter theimi a si” a ti ve. “Calai cu milai thinlung le khawruahnak duh zawng le huat zawng, lungleennak le umharnak, ai-puannak le nomnak, duhthusam le suangtuahnak kan neih mi thu le hla pawl cu tong suak le sak suak men lawngah cem ter lo in, lehnu ih siar le sak suah saal theih dingin, hloral lo dingih CA rori ih ngakhum mi hi a si” Salai Sen Ro Sang. Tuitum ah mino le calai a thupitnak lam ka rel tum ih a tawi thei bik le fiang thei bik in ngan kan tum ding. A pakhatnak ah Calai le Mino hi Miphun thansonak hrangah an thu pi.\nMino le Calai hi then theih lo rorin’ an thupi veve tin ka hmu. Ram le miphun a thanso le thanso lo tahfung cu Mino le Calai hi an si tin ka hmu ve. Miphun timi cu minung umkhawmmi a si ruangah miphun timi cu a nung, a cangvai, a thangso, a tumsuk in a cemral theimi a si. Cuvekin Calai khal miphun vekih a nung thei in a cemral theimi asi ruangah kan khaisan vivo a tul a si. “Calai nei lo tu miphun cu miphun hlo an si”. Kan miphun tongih kan tong lo ahcun kan sinak kan hlohter cuahco tinak a si ve. Ram thangso le so lo tahfung cu Calai ih tah a si ruangah cangantu pawl hi kan ram miphun thansonak hrangah dingih tawlreltu thupizet an si. Cu rualrual in Miphun thansonak dingah hi zawnah nang khal na thupi tuk. Kan lai tongih ngan mi cabu pawl tha peek ih lei ih siar lam zawng khal in tan na la thei ve a si. Cuti ih kan lei ih kan siar cio a si ahcun a rei hlanah kan ram, kan hnam le kan miphun a thangso dingih kanmah khal mi kan bang ve ding.\nKan ram, kan miphun, kan mino, kan thawn a rin theinak ding ahcun Calai hna tuan sunglawi hi kan tuan tlang a tul. Khatlamah mino in calai lam a thawt zia a theih theinak ding ahcun hruaitu khalin thazang pek thiamih, a hruai thiam a tul ve. Salai Lal Siang Awng in ‘Calai duhdingah tawngpa fialih fialawk khal a theih lo’ a rak ti ih a dik zetmi a si. Calai hi ei in bangin hmankhat teah a thawnak tla theih a thei lo. Nuam tete thinlung sungah hna a tuan ih thutheihnak khawruahnak a thanso hnu lawngah a thawtnak hi theih a si theu. Calai a duhdawih zir tam le siar tam nana cun a hngilhmi tamzet hmansehla ziang zir lo, siar lo tu aicun a tikcu teah le a tul can teah a zir le siarmi cun man an nei ter thotho.\nKhah, kan ram ah kan Calai a lal lawngah miphun a thangso ngaingaimi kan si thei ding. Curuangah cui kan calai a lal theinak ding, a cah vivo theinak ding ahcun mino thaisun hruitu nang le kei hin tuan vo tumpi kan nei. Mino hin Calai hi a um san men ding a si hrimhrim lo. A thangso rero mi leitlun ih kan um bangin kan Miphun hi thangsoter ve hram uh si tihi ka lo sawm duh ngaingai a si. Kan mit kan vun vangter in kan meng kau deuh thlang kei uh.\n1.Ram Ling Hmung, Salai, “Kan Calai le kan tuanvo” Lailun, 1997.p75-77\nSen Ro Sang, Salai, Hliakhlai ve lang kan calai” Yangon, E.LC.2001. p.1-8; 39-55\nFalam High School Daimond Jubilee Mekazin ( 1906-1981) p. 18-19; 51-53\nKap Cin Thang, “ Kan Calai le kan tuanvo” Chin Nun Mawi, Aug. 1996. P.12-18.\nFalam Khawpi Kum 100 Kimnak Mekazin( 1906-19810) p.160\nFalam High School Daimond Jubilee Mekazin ( 1906-2006).\nArticles, Falam Version\t February 19, 2019\nChin Cafang Kom Dan\nLAICA NGAN KOM DAN\nTongfang kom ding kom lo le, kom lo ding kom hi siar sual a awl tuk ruangah le kan ca ngan mi sullam a tidanglam thei ruangah theih a tul zet. Curuangah tongfang ngan kom dan cu a hnuai lam vekin a tawi thei bik le a fiang thei bikin ngan a si.\nDuhsan pakhat nei mi tongfang pohpoh cu kom ding. Ttn. 1. Awloksong 2. Anka 3. Boruak. Camcin\nA hram a thuahaw mi tongfang kom ding. Ttn. Belbel 2. Cengceng. 3. Pohpoh\nHrekthuan tongfang kom ding. Ttn. 1. Bembi 2.Fuahfo 3.Kuahko\nMilai hmin ngan tikah kom lo ding, cafang tumpiih thawk thluh ding. Ttn. Than Bil Luai, No Than Kap\nRam hmin le khaw hmin pawl cu kom ding, cun a thawknak lawng cafang tumpi hman ding. Ttn. Lairam, Lotharawn. Asinan san dangdang nei mi cu a dangdangin ngan ding. Ttn. Sim Dihai, Old KhuangLung.\nNambar hmuahhmuah cu a lakih “le” a um lo ahcun peh thluh ding. Pakhat, Zakhat, Za le sawmnga\nCawlhkar hmin le thla hmin cu a thawknak lawng cafang tum hmanih ngan kom thluh ding. Ttn. Rinni, Nipini, Meisen (January), Fanger (October)\nTONGFANG HRAM LE THUBET NGAN KOM DING\nThubet phun hnih a um ih, thuhmaibet le thudungbet an si, Thubet cu kiang ih thu thawn ngan kom ding asi.\nLai tongah thuhmaibet ci dangdang a um.\nSa: sabek, sakhi, saphai, sakuh, adt…\nCa: calai, catluan, casual, cabu, cabawm, cahnah, adt…..\nPa: pakhat, pahnih, pathum, parol, pahmei, adt…….\nKhua: khuanu, khuapa, khuaruat, khuangai, khuavang, adt………\nKhaw: Khawkhan, khawlai, khawtluang, khawsia, khawte, khawri, adt…..\nVa: valah, vaca, vakok, vanim, vavu, vahui\nTi: tithianghlim, tifel, tihlo, timawi, tithe, tilawm, tifuh, adt…..\nUarnak. Ti em- ti emah. Taktak- taktakah\nHngawngsalnak ( Reflexive Marker) Ttn. Kholh- kholhaw\nTuankhawmnak. El- elaw: Nuho an elaw. Lek- lekaw: Nauhak pawl an lekaw\nTuahrel hmin ih tuahnak. Umnak, cennak, telnakm, duhnak, bawmnak\nFiangternak Cangcop hmin ih tuahnak. Mawizia, thatzia, sunlawizia\nTuahrel ihsin fiangtertu tuahnak. Nelum, duhum, tihnung,\nThil hmin dungbet\nRualpi, fehpi, tanpi, umpi, adt….\nA note hmuhsaknak. Vokte, arte, cawte, sete, uite\nA te ci relnak. Keite, lungte, khaute, ngate, adt…..\nTisal/tisak hmuhsaknak. Pesal, Lasal, dilsal, peksak, ngansak\nHnawn hmuhsaknak. Fehsan, thihsan, tlunsan, tuansa, zirsan, adt……\nTeter hmuhsaknak. Tuahter, fehter, thoter, mawiter, adt…\nSinak langtertu Neitu, zirhtu, betu, hruaitu,adt……\nHminsawng thudungbet. Amah, anmah, keimah, nangmah, adt……\nFiangtertu thudungbet. Tihnungza, duhnungza, hahioza, ningzakza, zangfahza, mangbangza, adt….\nSource: Salai Sen Ro Sang, “Lai Ca Ngan Kom Dam”, 2018.\nArticles\t February 18, 2019\nVan Cung Lian (UK)\nChin National Day ni cu kan umnak hmun tin kim ah sunglawi zet ih hman a si thlang ding. Himi ni ah, kan Chin nunphung, thuam le lam pawl hmuhnak kan nei hlei ah, himi ni hi ziangtin a rak cang ti khal sim ringring a si. Cutin kan sim tik ah, kan sim dan, a bang aw cio lo. Mi tampi cun Chin National Day cu hlanlaisan ih kan rak hman mi “Miuk dan” kha siatbal in danthar a si mi Democracy ah kan thleng ni, mi hrek cun, Falam ih mipi 5000 lenglo tong khawm in thu rel cat a si ruang ah, Chin mi lungrualnak kan lang ter ni, mihrek cun Feb ni 20 nihi kan Chin thuanthu ah thupi mi ni a si rengreng tin khal Feb ni 20 sunloihnak ni, ti vek in a phunphun in sim a si. Cun, hlanlai kan pi le pu pawl in, a sansan ih an rak hman mi, miuk dan hi, rothil pakhat ih kan kilkhawi sawn ding mi a si. Himi dan siatral in dan thar kan thleng ni hi National day tiah ko a tlak lo tiah a ti tu khal an um. Daan thleng ni meimei, National Day ih ko a tlak lo ti tu khal kan um.\nCun, thuanthu kan sim tik khal ah kan sim mi kum le ni thla khal a bang aw lo. Tahthimnak ah Chin National Day Golden Jubilee Magazine sung ah Pu Vum Thu Mawng ih homi Chin National Union Organization le mirang pawl an tonawk ni hi Robert Siang Lian in 1938 ah a si tiah a ngan. Asinan, Mindat Zuzin in cun 1940 ah a si tiah a ngan. Cun, mipi rasuak zat an sim mi khal a bang aw lo. Pu Vum Thu Mawng te pawl an rak cangvainak ruang ah kaih an tuar ih, cui kaih an tuar ni khal cu mihrek in Feb 20, 1939 ah tin an sim. Mi hrek in Feb 25 1940 tivek in a dang dang in kan sim cio. Cun, February ni 20 ih mipi a ra suak tu khal 5000 an kim thei lo lawlaw, Falam vek khuate ah khawiah an riak ding tivek, mahte ruahnak in a cang theilo tiah a eltu khal kan tam zet.\nHi thu pawl sim fiang ding ah le Chin National Day kan pu le pawl in ziangruang ah Feb 20, 1948 hi an rak hril timi pawl zingzoinak ka rak nei. Nan thei cia vek in, kan mah Chin mi ih ngan mi pawl cu pakhat le pakhat kan bang aw lo tik ah, mirang pawl ih rak ngan ta mi pawl hi zum a um bik ding tiah, hi thu pawl ih London ih The British Library ah le Yangon ih National Archive Department pawl ah records pawl ka va hawl.\nNi bang aw lo mi tete sim fiangnak\nThuanthu kanzoh hlan ah ni a bang awi lo mi tete sim fiangnak nei hmaisa sehla. Chin National Day ni ih kan sim tambik mi cu 1918 Feb ni 20 ah U Vum Thu Maung te ho in Maymyo ah Chin Education Uplift Society (CEUS) an rak din timi hi a si. Himi thu hi Evidence ngaingai in cu ka hmu thei lo. Chin National Day thuanthu a ngan tu le speech a pektu hrekkhat pawl ka sut tik ah, Chin National Day Golden Jubilee Maganzie ta an lak sin mi a tam. Pu No Than Kap ih “A critical analysis of Chin National Day” timi sung ah, cangantu Mindat Zuzin hnen ah hi thu thawn pehpar aw in a rak sut dah nan, khatlam in Evidence ngaingai an hmuh thei lo. Pu Than ih ngan mi sung ah cun himi ni ah CEUS in Chin ram ah Kawl ca zir an cawl ter mi an duh duhlonak an phung tiah a sim. The Chin Education Uplift Society (one of the leaders was Vawmtu Mawng) made a protest against the decision of the British authorities to rescind the teaching of Burmese language in Chinland.\nKa zingzoi thei tiang ah cu, himi hi 1918 ah cu a cang thei ding a bang lo. Ziang ah tile U Vum Thu Maung thu research ka tuah tikah, a nih hi 1900 ah a suak ih, a kum 17 a ti ah Mirang ralkap a lut ih, kum 18 (1918) ah cun Laitlang ah Mirang ralkap thawn ral a do rero lai. Maymyo ih a umnak cu 1922 lam lawng in a si lai. Pu VTM ih kuttang ih hna rak ṭuantu Pu Sein Yaw Aung in cun, hi ni hi 1922 Feb 20 ni ah a cang mi a si tiah i sim. Cunah cu, U Vum Thu Mawng khal Maymyo ih ralkap a ṭuan lai fang a si ih a si ding a awm ang zet. Cun, Chin ram ih Chin (Laizo) ih cazir hmaisabik ih Falam tlawng ah a si ih, 1925 kum ihsin zir thok a si. 1925 ihsin Kawl cazir an cawl ih, English le Chin (Laizo) in an rak zir. Tlawng hmin khal Varnarcular School tiah an thleng. Thlanglam Chin ram ah Cho ca an neinak hi 1935 lawng in a si lai. Cunah, 1918 ahcun, cutin Kawlca zir lo ding ih thu tuahmi a um hrih lo ih, ziangbik si pei protest an rak tuah timi hi evidence ngaingai in ka hmu thei lo. Asinan, hihi cu analysis base in ka sim mi si.\nCun, Chin National Union Organiztion (CNUO) hi 1928 Februay 20 ah din a si tin mi tam pi in an sim ṭheu. Asinan, Pu Vum Thu Maung ih Memoir sungah cun 1934 kum (ni le thla ngan lo) ah kan din thei tiah a ngan.\nA dang ni le thla pawl cu Mirang pawl ih rak ngan mi documents pawl ka hawl thei ih, an rak ngan mi ni le thla pawl tla cu.\n1) Kanpetlet in Mirang le Chin mipi tonkhawmnak – 1940 February 20 (See Document 1)\n2) Mipi ra suak zat – 1000-1500 (See Document 2)\n3) U Vum Thu Maung homi pawlkom in duhlonak langtertu – 200-300 (See Document 2)\n4) U Vum Tu Maung le a ho pawl kaih an tong ni le, Thuthangca (Thurihyah) in an kaih thu an suah ni 18 April 1940 (Thurihyah). (See Document 3)\nMirang pawl ih rak ngan mi records hi a hnget khoh mi records a si tiah kei cun ka pom. Curuang ah, a tlun ah ni a bang aw lo mi tete pawl hi hmailamah himi attach ka tuah mi records in a ṭhathnem pi ding tiah zumnak ka nei.\nChin Ram Thuanthu Tawi\nMirang pawl in Chin ram in ra uk hlan tiang ah kan mah dan le nunphung ten, kiangkap ih cawhpawlhnak (influence) tel lo in kum rei pi kan rak ding. Tlaisun pawl cun Democracy dan vek in, misenpi ih hrilmi “Fahlam Council” in kum reipi a rak uk hai. Cucu, Kawlram ih Frontier Area Administration Director a rak ṭuan dah tu HNC Stevenson in Tashon Democratic Council tiah a rak ko. Pengdang ahcun hnam le khua kilkhawi theitu ding milai, micak le mi ralṭha pawl in miuk ah an rak hril ih, tesinfa sawng aw dan in kan rak ukawk. Miuk pawl khal cun, an mah pakhat ih thuneihnak ih uk si cuang lo in, vengsuak upa hril in, vengsuak upa pawl thawn thurawn aw hnu in thuṭhen a rak si. Vengsuak upa pawl cu Khuangcawi thei tivek, milian sung in rak hril a si. Chinram zaten political system pakhat tang ah kan rak um lo nan, hnam khat le hnam khat tonawk ih pehtlaihnak cu a rak um ring ring. Cun, sumdawnnak lam khal ah pengkhat le phengkhat ah thilri zuarnak le thlengawk khal kan rak nei. Khua le Khua, Hnam le Hnam khal cu thazang cuhawnak (power) hrang ah kan rak do aw theu.\nLenglam ihsin kan Chin ram in ra do tik khal ah hnam khat le khat karlak ih buainak tete tan in, lungrual ten kan rak do. Chinram lak ding ih Mirang pawl do ding ah, Sizang, Sukte le Kamhau pawl khal hmunkhat ah kom aw ih Mirang pawl thawn nasazet in an rak do aw. Mirang ralbawi. Gen. George White in “ka dodah mi ral pawl ah ngah harbik le neh har bik an si” ti tiang in a rak sim dah. Chinmi pawl do awknak ah, ralthat lamih sunloihnak pekmi Victoria Cross tiang Mirang ralkap pawl in an rak hmu. Tlaisun khua khal ah Tlaisun, Zahau, Hualngo, Khuangli le Falam peng pawl an rak khawm awk. Hakha peng khal ah Zokhua le Sakta khal Sakta ah an rak khawm awk. Cun Zotung le Senthang pawl khal Khawpi khua ah an rak khawm aw ih, an za ten Fahlam pi thawn pehtlaihnak nei in Mirang pawl cu an rak do.\nKan Chinram pi miin in rak do tik ah, hnam le peng sung ih kan dang awknak tete pawl tan san in kan Chinram humhim dingah lungrual zet in kan rak do. Mirang pawl in Chin ram an uk hnu ah, an mai hrang ih uknak olsamnak ding ah, Miuk pawl hnen ah thuneihnak tum zet pek in, Miuk pawl hmang in, kan ram in rak uk. Mi uk in mipi hnen ah siah an khong, cui siah pawl cu Mirang pawl thawn a hrek veve in an rak ṭhen aw. Cui siah pek mi pawl tel in Mirang pawl in Tlawng, Sizung, Lamzin pawl in rak tuah sak.\n1930 hnu lam ih sin U Vum Tu Mawng ih homi Chin National Union Organization (CNUO) khal in mipi thazang thawn lungrual zet in zalennak ngah thei ding ah cangvaihnak nasazet in an rak nei. Kawlrawn ih zalennak ngahnak ding ih cangvaitu pawlkom pawl thawn khal pehtlaih awknak an rak nei. 1940 February ni 20 niah Mirang lamih thuneitu, Magwe Commissioner, Chinram Zipeng, Miuk, Khuauk pawl le U Vum Thu Mawng teih ho mi Chin National Union Organization pawl ton khawmawknak an rak nei ih Magwe Commissioner Mr.McCraken in, an dil mi pawl pek thei a si lo thu a sim tik ah duhlonak an rak lang ter. Chin ram Zipeng bawi in politics lam cangvaihnak neilo ding in ralrinnak tu le tu an pek. Asinan, an cawl duh lo ruang ah Mirang pawl in CNUO ih hotu pawl cu thawng an thlak. Hotu pawl thawng an tlak nan, mi dang an kai ih cangvaihnak an nor sinsin. Mirang pawl cun a cangvai tu pawl thawng an tlak vivo ih, cutin Chin mi hotu le mipi 135 lenglo an rak kai ih Falam, Hakha, Tedim, Mingyan le Katha thawnginn pawl ah thawng an rak thlak. Mi hrek cu Cooly tla an ṭuan ter.\nLeitlun ralpi voi 2 nak Chin ram ah a ra thelng tik ah, Mirang pawl cu India ah dung an sip ih Japan in rei lo te in rak uk. Chin ram ra kai tu Japan pawl khal Chin Hills Battalion, Chin Levies, Pu Vum Te Mawng homi ralkap pawl, Sukte/ Sizang Independence Army pawl le Mirang pawl in an rak dawi suak.\nLeitlun ralpi voi 2 nak a ṭheh hnu ah cun, Kawlram pi cu Zalennak ngah din din hmun a rak si thlang. Aungsan- Atlee cachuk hnu ihsin, tlangpar mi pawl in Burma ram sungah an tel duh a si ahcun an tel thei ti a si tik ah, ဖ.ဆ.ပ.လ cun Lai tlang ah ခ်စ္ၾကည္ေရးခရီစဥ္ in U Vum Thu Mawng le palai dang pawl a rak thlah. Cutin, Kawlram zalennak a ngah a si ah cun, Chin ram teh Kawlram ah kan kom ding maw timi thurel ding ah Miuk Pu Hlur Hmung, Pu Kio Mang le Pu Pum Za Maang le ṭonglettu Pu Kawl Sum cu 1946 kum ah, Panglong khua ih tuahmi thurelnak ah an rak tel. An ra tlun hnu, 1946 October thla ah Falam ah Chin ram kulh ih Miuk pawl le thuneitu 52 pawl ton khawm aw in thurelnak an rak nei ih, resolution pa 4 an rak suah. Cu pawl tla cu: 1) Chinram cu Mirang tangah um hrih ding, 2) Tlangparmi adang pawl thawn pawlkom aw ding,3) Chin mi pawl kan ṭhangso ih, kan mah hmailam thu kan mah ten kan lai rel thei ding dinhmun kan si ah cun, Burma ram kan kom ding, Cui din hmun kan si lo ah cun, Burma ram thawn a dang ten kan um ding thu an rak suah. Himi thurel nak tho tho ah, Pu Hlur Hmung, Pu Kio Mang le Pu Pum Za Maang tla cu 1947 ih tuah ding mi Panglong ah feh ding mi an lungkim.\n1947 March 3-5 tiang Gangaw peng, Htilin ih tuah mi Chin-Bama Rualremnak (ခ်စ္ၾကည္ေရးညီလာခံ) cu Chin mipi 3000 le hotu thlanglam Chin ram ih sin U Vum Tu Mawng, saklam Chin ram ihsin Zokhua ihsin Pu Za Hu le Kawl aiawh in Dedok U Ba Cho thawn zatekom mipi 10,000 lai thurelnak an rak nei ih, hmailam ah bangrepten (တန္းတူညီတူ) in kan um tlang ding tiah lungkimnak an rak nei ih, Chin-Bama duhdawtawk nak theihternak lung khal an rak phun. 1947 ih tuahmi Panglong conference thawng in Kawlram pi sungah lut in Union of Burma tiih cang suak thei ding ah, kan pu le mi pathum pawl in hmin htoot nak an rak nei.\nZalennak le Danthleng – Enquiry Commission\n1948 January 4, niah Mirang hnen ihsin Zalennak kan ngah ih. 1947 Danhrampi vek in Chin Special Division hrang ah Chin Affairs Council (CAC) kan rak nei thok. CAC cun Chin ram ih ukawkdan thleng ding in hmaisabik ah an rak zuam. Mipi duhnak vek in, hlanlaisan ihsin Mirang san tiang kan rak hmang mi tesinfa sawngawk ih ukawkdan ihsin Democracy dan ih thleng ah Enquiry Commission cu Kumpi Acozah ih siannak in, 1948 kum Feb ni 6 ni ah an rak din.\nEnquiry Commission ih tumtah mi cu danthlengawk dingah Miuk pawl ih ruahdan le mipi ih ruah dan thei ding, Miuk dan thleng tikah Acozah ih thuneihnak hnaihnok lo ding dan pawl hawl in Kumpi Acozah hnen ah thuthunlut ding a si. Enquiry Commission cun 1948 Feb ni 12 ihsin ni 18 tiang Tedim, Falam le Hakha peng pawl ah mipi le Miuk pawl ih ruahdan an zirzoi. Cutin, an zirzoi rero lai cu Falam ih Kawlram pi Zalennak sunloihnak puaipi an tuah lai fang thawn a rak deng aw.\nFalam Khua ih Mipi 5000 tonkhawmnak\nMi tampi cun, Falam ih mipi 5000 leng lo tonkhawm nak hi Miuk dan dunlonak thurel ding ih kokhawm mi ah an ruat ṭheu. A si hrimhrim lo, Kawlram pi Zalennak kan ngah mi sunloihnak ding ah tuahmi a rak si. Cutin mipi tampi an ra suak tik ah thurelnak khal an nei cih mi a si. Zalennak cu January ni 4 niah kan ngan nan, Rampi President rori le ramuk tu bawi pawl tel ding a si ruang ah Feb ni 19-22 ah an tuah naksan a si. Hi mi puai ah Rampi president Sao Shwe Taik a mah rori Falam ah a rak ra. Himi puai tuahnak ding hrang ah Kumpi Acozah ih budget Rupees/ 21000 an rak pek.\nMi tampi cun Falam vek khua ah mipi 5000 rasuak thei cu a cang thei lo tiah an sim. Culai ih Hakha MP Pu Ro Thang in mipi 5000 kan kim a si tin a rak sim dah. Cun, culaiih Falam Zipeng Pu Tuang Hmung ih kumtin Report sung khal ah, mikhual 5000 lenglo kan nei tin a ngan mi kan hmu thei. Pu Tuang Hmung ih report sung ah Paletwa (culai in Rakhine saklam) ihsin palai pawl an ra thu, thupi zet in a ngan.\nChin thuanthu ah hmaisabik thurelkhawm ih an ra telnak a si. Mi pakhat cu Paletwa ihsin Falam ah ke thawn rori a ra pok. Cuvek tho tho ih, himi puai le thurelnak ding hrang ah Kanpetlet, Matupi, Hakha le Tedim ihsin mikhual an ra suak cio. Falam peng sung ih Miuk pawl khal in, Falam ah pok cio ding in thu an rak suah. Mi hrekkhat cu, politics rel ding ah si lo in, Rampi President Sao Shwe Taik le Chin Affairs Minister U Vum Thu Mawng hmu duh ah an ra suak.\nCui san ih a ra tel tu pawl ih simmi: Cozah hnatuan tu Pu Tuang Hmung ih Report hi kan hrang ah Evidence thabik a si. Kumpi Acozah ih budget Rupees 21000 a suah sak hi a rap thlak nasa. Culaisan ah siapi pakhat hi Repee 20 a rak si. Ralkap pakhat ih thlahlawh hi Rupees 15 a rak si. Budget le um, cuhleiah Chin thuanthu ah Chinmi pawl zalenzet ih thu an rel thei hmasabik can khal a si, cun Rampi President Sao Shwe Taike amah rori hmu ding thawn, mipi 5000 lenglo an ra suak cu mangbang a um lo nasa.\nFalam khua ih mipi 5000 Thurel khawmnak\nThurel nak an thok pekte ah cun, Cozah lam ih palai, mipi lam ih palai tin palai teten thu an rel nan mipi pawl an tel vivo. Feb ni 20 niah Fimthiamnak lam, Harhdamnak lam le Transport lam thu pawl an rel. Cun, Enquiry Commission ih zingzoi rero lai mi ukawkdan thleng awk ding thu khal rel a si. Ukawkdan thleng aw ding ah Pu Thawng Za Khai in thu a thun lut ih Pu Sum Mang le Pu Thang Mawng in an lung kim pi. Hi thu hi can pek in an rel ih, a duh lo tu an um. Cuhrangah, meeting Chairman in Vote lak ding ih thu a rel cat. Vote an lak tikah ukawkdang thleng duh tu mipi 5000 an um ih, a duh lo tu 17 an rak um. Cutin, meeting Chairman in ukawkdan thleng ding in thu a rel cat.\nEnquiry Commission ih Kumpi Acozah hnen ih pekmi Report\nEnquiry Commission cun, danthlengawk ding thu cu Feb 22-26 tiang zingzoinak an nei peh vivo. Feb ni 26 niah Cozah hnaṭuan Wanthock pawl thawn tonkhawm awknak an rak nei ih hmailam in an feh thei dan ding thu pawl an rak rel. Mipi in dan thleng ding an duh thu an hmu fiang nan, a san san ih kan rak hman mi dan hmakhatte ih thleng ding hi thil ol a rak si lo. Cutin, Enquiry Commission in an zingzoinak report cu Kumpi Acozah hnenah 1948 September ni 30 niah an rak pek. Report sung ih an dil mi cu, Miuk dan aiah Democracy dan hamng ding, cule Miuk pawl an sung lo nak ding in bawmnak pek ding pawl a si. Kumpi Acozah khal in lungkimnak a rak nei. Cutin, Chin Affairs Council in 1948 kum October ni 12 ih tuahmi Consstituent Assemby Parliament (တုိင္းျပဳျပည္ျပဳ လႊတ္ေတာ္ ညီလာခံ) ah danthleng ding cu Kumpi Acozah ih nemhnget nak a nei. Cun, Chin Affairs Council ih ngan mi “Chin Special Division Act 1948” khal cu nem hnget a si. Cui ni ihsin thok, Mirang pawl ih an rak tuah mi Chin Hills Regulation Acts 1896 cu a rak thi ih kan mah Chin mi pawl ih nganmi Chin Special Divison Acts 1948 rak hman a si.\nChin National Day hrang ah “Ni” an hril\n1948 ihsin 49 tiang, CAC cu danthleng aw ding, dan hmang ding mi pawl tuah, ṭhansonak lam le mipi hnen ih Democracy thu pawl zirhnak ah an can a cem ih Chin National Day hrang ziang khal an rak ruat man lo. 1950 kum ih sin Chin Affaris Council cun National Day nei ding thu an rel thok. Chin mi pawl hi Union of Burma sungah hmun dang dangah um hman seh la, unau suak khat, miphun pakhat kan si ruangah lungrualnak leh ṭuantlangnak a thupi tuk ti mi hi an rak thei. Curuangah Chin Affairs Council cun hmun kip ih um kan Chin miphun cu hmun khat ih kan hlawmkhawm thei nak ding le Politics lamah kan cak vivo theinak dingah “Chin National Day” kan neih a thupi ti an hmu fiang a si.\nCuruang ah 1950 October ni 9 ih tuah mi Chin Affaris Council Meeting ah U Vum Thu Mawng in National Day kan nei a ṭul, Cun National day hrang ah ni kan hril ding ih cucu tu niah kan nemhnget ding tiah thu a thun lut. U Vum Thu Mawng cun, ka thu thun lut nak san cu ram tin kim ah National Day an nei cio vekin kan nih Chin mi pawl khal National Day kan nei a ṭul ruang ah a si tiah a sim. Cui thu thun lut mi cu Matupi MP Pu Sang Nim ih a lungkim. U Vum Thu Mawng cun, hi thu hi, Chin Special Division Commissioner thawn nithum sung kan rel zo nan, kan ruah mi ni thum sung in, ziangmi ni bik hi National day ni ah kan nemhnget ding timi cu kan rel cat hrih lo. Kan ruah mi ni pawl tla cu\nChin palai pawl Maymyo ih um Enquiry Commission ih feh ni,\nFebruary ni 20 ih Falam mipi tonkhawm aw in danthlengding thu rel ni,\nChin Special Division Acts dan kan hmang thok ni pawl an si.\nCapt. Mang Tung Nung cun 1948 Feb ni 20 ni, nazi 11 hi National Day ih tuah ding ah thu a thun lut. Pu Sang Ning in a lungkim pi. Meeting Chairman, U Lian Thum in cui thucu nan lungkim maw tin a sut tik ah, meeting kai cu U Vum Thu Maung, U Lian Thum, U Sang Ning, Capt. Mang Tung Nung le U Tuang Hmung pawl in lungkimnak an nei.\nCuhnuah, U Sang Ning in a rel bet ih, February thla cu thlanglam Chin ram ah Lorawl lakcan a si ruang ah mipi an man lo ding, ni dang ah tuah sehla a ṭha sawn ding tiah a sim. December thla lo le January thla ah tuah sehla a rem cang sawn ding tiah a sim bet. Capt. Mang Tung Nung in mipi tonkhawm aw ding si lo ding National Day (အထိမ္းအမွတ္) hrangah kan hril tum mi a si tin a let. U Sang Ning khal in, thuthunlut ni ka elnak si lo tin a let sal. Cutin, meeting chairman U Lian Thum in Chin miphun hrang ah 1948 February ni 20 ni, zianglam nazi 11 hi National Day hrang ah siseh tiah nem hngetnak an rak nei ih, Cutin Chin National Day timi kan neih theinak a si. Thu an ṭhen hnu, 1951 kum ah a voi 1 nak Chin National Day cu sunglawi zet in Mindat khua ah an tuah. Himi thuan thu in kan hmu fiang mi cu National Day neih a thu pi dan an thei in, cumi hrang ah ni “nikhat” an rak hril suak mi a si.\nChin National Day Ni Thleng\n1956 ah Pu Za Hre Lian cu Chin Affairs Minister a rak cang tikah, hlanlaisan kan pi le pu pawl a sansan ih rak hman mi dan, kan hlon ni hi National Day in ret a tlak lo tin, National Day cu February ni 20 ihsin ni dang ah thleng ding in a rak zuam. Cui thu cu Parliament dan vek in thurelnak an rak nei ih MP 12 ih an lung kim ih MP pa 2 in an el. MP 2 a el tutla cu Pu Ro Thang le Pu Hrang Nawl an si. Parliament dan vek in, MP tamsawn ih lungkim a si ruang ah Chin National Day cu February ni 20 ihsin thawn a rak si. 1958 ah Pu Thang Lian cu Chin Affairs Minister a rak cang tikah, Minister a cang ding ih a tiam kam cia vek in, Chin National Day cu Feb ni 20 ah a thawn sal. Cu hnu ah Revolution Council le State Peace and Development Council pawl in Chin National Day ihsin Chin State Day ih thleng ding in an rak zuam nan tuni tiang ah hlawh tling nak an hmu lo ih Chin National Day tiah sunglawi zet in hmang ring ring a si.\nRamtin kim ah National Day an nei cio. Cui National Day cu ziangruangah National Day an ti nak a sullam khal an bang aw cio. E.g. Norway, Denmark, India, Malta, Poland le Slovakia ram pawl ah si le Danhrampi an nei ni kha National day tiah an hmang. Aurstralia sile Europe ihsin an ram ih hmaisabik lawng a rak thleng ni kha National day tiah sunglawi zet in an hmang. Ram tampi cu United Kingdom, France tivek Colony kutang ihsin Zalennak an ngah ni kha National day tin an hmang. Ireland tivek si le biaknak lamthawn pehpar in St.Patrick Patron Saint day hi National day tin an hmang. Luxemburg tivek ram si le an Siangpahrang ih suahni kha National day tin an hmang. Ramtin kim ah National Day timi an nei thluh ih, ram khat le khat an nei dan le an hmang dan khal a bang aw lo. Leitlun ram tampi cun National day an nei cio vek in Kan nih Chinmi pawl khal, miphun pakhat kan si nak kumkhua a hmun thei nak ding ah, Miphun Ni (National Day) timi neih a tul tiah U Vum Thu Maung ih homi Chin Affairs Council cun thu an rak rel cet. Cui ni hrang ah, kan chin thuanthu ih ni thupi ni thum sung ah, Falam ih mipi 5000 lenglo tonkhawm in, ukawkdan thelng ding ih an rak lungkim ni, Feb ni 20 cu Chin National Day siseh tiah an rak hril a si.\nChin National Day thuanthu kan zoh tik ah, Chin National Day nei ding ih kan pu le pawl in an rak relcat nak hi hlanlaisan ih kan pi le pu pawl dan an hua ruang ah a si lo. Kan Chinram cu, Miuk dan tang ah kan mah le nunphung ten, zalen zet in kum rei pi kan rak ding thei. Miuk pawl in khua le ram hrang ah a ṭha bik in khua an rak khang. Loram zem awk dan ah si seh, siah khawn dan khal ah si seh, nunphung lam ah si seh, an fimnak ih a daih sun, an ti thei tawk in, a ṭha bik in an rak uk. Leitlun ralpi voi 2 nak hnu, Chinram ih hmailam hrang khal ah Mirang, Kawl le Tlangparmi unau ding pawl thawn nasazet in thu an rak rel. Chinram hrang ah a tha bik in lai in rak rel sak. An mah ih zuamnak um lo seh la, kan hmailam thu cu rel theih a si lo. An mah in zuam nak ruang ah Zalennak khal kan ngah ih, tuni vek Chin National Day khal a cang suak thei nak a si.\nChin National Day cu Miuk dan ih sin Democracy dan ih kan thleng ni tin Democracy dan sunloih ni khal a si lo. Democracy daan hi khuahlan ah Tlaisun pawl ih rak hman rero zo mi a si ih Chin ram hrang ah a thar a si lo. Democracy dan hi kan ram kiangkap ah a rak hmang hmaisabik tu lam kan si.\nChin National Day cu, kan Chin thuanthu ah, Feb ni 20 hi ni thupi zet pakhat a si ruang ah khal a si lo. Ziangruangah Chin National Day um ding in, kan pu le pawl in an rak relcat timi hi thuanthu sung ah kan zohtikah, leitlun miphun tampi cun in National day an nei cio, kan nih Chinmi pawl khal in miphun pakhat kan si nak kumkhua a hmun thei nak ding ah, National Day kan nei a tul. Ziangruangah kan neih a tul tile Chin mi pawl hi unau suak khat, miphun pakhat kan si ih lungrualten kan ttuantlang thei nak ding ah le Politics lamah kan cak vivo thei nak ding hrang ah a si.\nNan zate Happy Chin National Day……\nThe Chin Hills by Carey and Tuck\nEconomic of Central Chin Tribes by HNC Stevenson\nDocuments attached mi pawl cu Yangon National Archive Department ih lakmi pawl an si.\nChin National Day by Hrangtar Nawnkhar. Hrangtar Nawnkhar hi Yangon, National Archive Department, Chin Files at Historical Research Centre, Yangon le Universitied Historical Research Center, Yangon ih ca pawl reference a lak mi Cabu tha tuk pakhat a si.\n1951 Mindat Khua ih tuah mi Chin National Day ih U Vum Tu Maung sim mi Speech from Falam Centenary Megazine.\nU Vum Thu Mawng a mah rori ih ngan mi Memoir. 1964 kum ah a ngan.\nU Sein Yaw Aung, Vum Thu Maung thawn hna rak tuan tlang dah tu ih U Vum Thu Mawng thu a ngan mi.\nPrivate Archive. British Library ih ka lak mi Panglong Conference thawn pehpar mi paper pawl le tuhlan ih Chin thuanthu hrang ih ka rak khawl khawm mi pawl.\nChin National Day Thuanthu Van Cung Lian (UK) Thuhmaihruai Chin National Day ni cu kan umnak hmun tin kim ah sunglawi zet ih hman a si thlang ding. Himi ni ah, kan Chin nunphung, thuam le lam pawl hmuhnak kan nei hlei ah, himi ni hi ziangtin a rak cang ti khal sim ringring a si. Cutin kan sim tik ah, kan sim dan, a bang aw cio lo. Mi tampi cun Chin National Day cu hlanlaisan ih kan rak hman mi “Miuk dan” kha siatbal in danthar a si mi Democracy ah kan thleng ni, mi hrek cun, Falam ih mipi 5000 lenglo tong khawm in thu rel cat a si ruang ah, Chin mi lungrualnak kan lang ter ni, mihrek cun Feb ni 20 nihi kan Chin thuanthu ah thupi mi ni a si rengreng tin khal Feb ni 20 sunloihnak ni, ti vek in a phunphun in sim a si. Cun, hlanlai kan pi le pu pawl in, a sansan ih an rak hman mi, miuk dan hi, rothil pakhat ih kan kilkhawi sawn ding mi a si. Himi dan siatral in dan thar kan thleng ni hi National day tiah ko a tlak lo tiah a ti tu khal an um. Daan thleng ni meimei, National Day ih ko a tlak lo ti tu khal kan um. Cun, thuanthu kan sim tik khal ah kan sim mi kum le ni thla khal a bang aw lo. Tahthimnak ah Chin National Day Golden Jubilee Magazine sung ah Pu Vum Thu Mawng ih homi Chin National Union Organization le mirang pawl an tonawk ni hi Robert Siang Lian in 1938 ah a si tiah a ngan. Asinan, Mindat Zuzin in cun 1940 ah a si tiah a ngan. Cun, mipi rasuak zat an sim mi khal a bang aw lo. Pu Vum Thu Mawng te pawl an rak cangvainak ruang ah kaih an tuar ih, cui kaih an tuar ni khal cu mihrek in Feb 20, 1939 ah tin an sim. Mi hrek in Feb 25 1940 tivek in a dang dang in kan sim cio. Cun, February ni 20 ih mipi a ra suak tu khal 5000 an kim thei lo lawlaw, Falam vek khuate ah khawiah an riak ding tivek, mahte ruahnak in a cang theilo tiah a eltu khal kan tam zet. Hi thu pawl sim fiang ding ah le Chin National Day kan pu le pawl in ziangruang ah Feb 20, 1948 hi an rak hril timi pawl zingzoinak ka rak nei. Nan thei cia vek in, kan mah Chin mi ih ngan mi pawl cu pakhat le pakhat kan bang aw lo tik ah, mirang pawl ih rak ngan ta mi pawl hi zum a um bik ding tiah, hi thu pawl ih London ih The British Library ah le Yangon ih National Archive Department pawl ah records pawl ka va hawl. Ni bang aw lo mi tete sim fiangnak Thuanthu kanzoh hlan ah ni a bang awi lo mi tete sim fiangnak nei hmaisa sehla. Chin National Day ni ih kan sim tambik mi cu 1918 Feb ni 20 ah U Vum Thu Maung te ho in Maymyo ah Chin Education Uplift Society (CEUS) an rak din timi hi a si. Himi thu hi Evidence ngaingai in cu ka hmu thei lo. Chin National Day thuanthu a ngan tu le speech a pektu hrekkhat pawl ka sut tik ah, Chin National Day Golden Jubilee Maganzie ta an lak sin mi a tam. Pu No Than Kap ih “A critical analysis of Chin National Day” timi sung ah, cangantu Mindat Zuzin hnen ah hi thu thawn pehpar aw in a rak sut dah nan, khatlam in Evidence ngaingai an hmuh thei lo. Pu Than ih ngan mi sung ah cun himi ni ah CEUS in Chin ram ah Kawl ca zir an cawl ter mi an duh duhlonak an phung tiah a sim. The Chin Education Uplift Society (one of the leaders was Vawmtu Mawng) made a protest against the decision of the British authorities to rescind the teaching of Burmese language in Chinland. Ka zingzoi thei tiang ah cu, himi hi 1918 ah cu a cang thei ding a bang lo. Ziang ah tile U Vum Thu Maung thu research ka tuah tikah, a nih hi 1900 ah a suak ih, a kum 17 a ti ah Mirang ralkap a lut ih, kum 18 (1918) ah cun Laitlang ah Mirang ralkap thawn ral a do rero lai. Maymyo ih a umnak cu 1922 lam lawng in a si lai. Pu VTM ih kuttang ih hna rak ṭuantu Pu Sein Yaw Aung in cun, hi ni hi 1922 Feb 20 ni ah a cang mi a si tiah i sim. Cunah cu, U Vum Thu Mawng khal Maymyo ih ralkap a ṭuan lai fang a si ih a si ding a awm ang zet. Cun, Chin ram ih Chin (Laizo) ih cazir hmaisabik ih Falam tlawng ah a si ih, 1925 kum ihsin zir thok a si. 1925 ihsin Kawl cazir an cawl ih, English le Chin (Laizo) in an rak zir. Tlawng hmin khal Varnarcular School tiah an thleng. Thlanglam Chin ram ah Cho ca an neinak hi 1935 lawng in a si lai. Cunah, 1918 ahcun, cutin Kawlca zir lo ding ih thu tuahmi a um hrih lo ih, ziangbik si pei protest an rak tuah timi hi evidence ngaingai in ka hmu thei lo. Asinan, hihi cu analysis base in ka sim mi si. Cun, Chin National Union Organiztion (CNUO) hi 1928 Februay 20 ah din a si tin mi tam pi in an sim ṭheu. Asinan, Pu Vum Thu Maung ih Memoir sungah cun 1934 kum (ni le thla ngan lo) ah kan din thei tiah a ngan. A dang ni le thla pawl cu Mirang pawl ih rak ngan mi documents pawl ka hawl thei ih, an rak ngan mi ni le thla pawl tla cu. 1) Kanpetlet in Mirang le Chin mipi tonkhawmnak – 1940 February 20 (See Document 1) 2) Mipi ra suak zat – 1000-1500 (See Document 2) 3) U Vum Thu Maung homi pawlkom in duhlonak langtertu – 200-300 (See Document 2) 4) U Vum Tu Maung le a ho pawl kaih an tong ni le, Thuthangca (Thurihyah) in an kaih thu an suah ni 18 April 1940 (Thurihyah). (See Document 3) Mirang pawl ih rak ngan mi records hi a hnget khoh mi records a si tiah kei cun ka pom. Curuang ah, a tlun ah ni a bang aw lo mi tete pawl hi hmailamah himi attach ka tuah mi records in a ṭhathnem pi ding tiah zumnak ka nei. Chin Ram Thuanthu Tawi Mirang pawl in Chin ram in ra uk hlan tiang ah kan mah dan le nunphung ten, kiangkap ih cawhpawlhnak (influence) tel lo in kum rei pi kan rak ding. Tlaisun pawl cun Democracy dan vek in, misenpi ih hrilmi “Fahlam Council” in kum reipi a rak uk hai. Cucu, Kawlram ih Frontier Area Administration Director a rak ṭuan dah tu HNC Stevenson in Tashon Democratic Council tiah a rak ko. Pengdang ahcun hnam le khua kilkhawi theitu ding milai, micak le mi ralṭha pawl in miuk ah an rak hril ih, tesinfa sawng aw dan in kan rak ukawk. Miuk pawl khal cun, an mah pakhat ih thuneihnak ih uk si cuang lo in, vengsuak upa hril in, vengsuak upa pawl thawn thurawn aw hnu in thuṭhen a rak si. Vengsuak upa pawl cu Khuangcawi thei tivek, milian sung in rak hril a si. Chinram zaten political system pakhat tang ah kan rak um lo nan, hnam khat le hnam khat tonawk ih pehtlaihnak cu a rak um ring ring. Cun, sumdawnnak lam khal ah pengkhat le phengkhat ah thilri zuarnak le thlengawk khal kan rak nei. Khua le Khua, Hnam le Hnam khal cu thazang cuhawnak (power) hrang ah kan rak do aw theu. Lenglam ihsin kan Chin ram in ra do tik khal ah hnam khat le khat karlak ih buainak tete tan in, lungrual ten kan rak do. Chinram lak ding ih Mirang pawl do ding ah, Sizang, Sukte le Kamhau pawl khal hmunkhat ah kom aw ih Mirang pawl thawn nasazet in an rak do aw. Mirang ralbawi. Gen. George White in “ka dodah mi ral pawl ah ngah harbik le neh har bik an si” ti tiang in a rak sim dah. Chinmi pawl do awknak ah, ralthat lamih sunloihnak pekmi Victoria Cross tiang Mirang ralkap pawl in an rak hmu. Tlaisun khua khal ah Tlaisun, Zahau, Hualngo, Khuangli le Falam peng pawl an rak khawm awk. Hakha peng khal ah Zokhua le Sakta khal Sakta ah an rak khawm awk. Cun Zotung le Senthang pawl khal Khawpi khua ah an rak khawm aw ih, an za ten Fahlam pi thawn pehtlaihnak nei in Mirang pawl cu an rak do. Kan Chinram pi miin in rak do tik ah, hnam le peng sung ih kan dang awknak tete pawl tan san in kan Chinram humhim dingah lungrual zet in kan rak do. Mirang pawl in Chin ram an uk hnu ah, an mai hrang ih uknak olsamnak ding ah, Miuk pawl hnen ah thuneihnak tum zet pek in, Miuk pawl hmang in, kan ram in rak uk. Mi uk in mipi hnen ah siah an khong, cui siah pawl cu Mirang pawl thawn a hrek veve in an rak ṭhen aw. Cui siah pek mi pawl tel in Mirang pawl in Tlawng, Sizung, Lamzin pawl in rak tuah sak. 1930 hnu lam ih sin U Vum Tu Mawng ih homi Chin National Union Organization (CNUO) khal in mipi thazang thawn lungrual zet in zalennak ngah thei ding ah cangvaihnak nasazet in an rak nei. Kawlrawn ih zalennak ngahnak ding ih cangvaitu pawlkom pawl thawn khal pehtlaih awknak an rak nei. 1940 February ni 20 niah Mirang lamih thuneitu, Magwe Commissioner, Chinram Zipeng, Miuk, Khuauk pawl le U Vum Thu Mawng teih ho mi Chin National Union Organization pawl ton khawmawknak an rak nei ih Magwe Commissioner Mr.McCraken in, an dil mi pawl pek thei a si lo thu a sim tik ah duhlonak an rak lang ter. Chin ram Zipeng bawi in politics lam cangvaihnak neilo ding in ralrinnak tu le tu an pek. Asinan, an cawl duh lo ruang ah Mirang pawl in CNUO ih hotu pawl cu thawng an thlak. Hotu pawl thawng an tlak nan, mi dang an kai ih cangvaihnak an nor sinsin. Mirang pawl cun a cangvai tu pawl thawng an tlak vivo ih, cutin Chin mi hotu le mipi 135 lenglo an rak kai ih Falam, Hakha, Tedim, Mingyan le Katha thawnginn pawl ah thawng an rak thlak. Mi hrek cu Cooly tla an ṭuan ter. Leitlun ralpi voi 2 nak Chin ram ah a ra thelng tik ah, Mirang pawl cu India ah dung an sip ih Japan in rei lo te in rak uk. Chin ram ra kai tu Japan pawl khal Chin Hills Battalion, Chin Levies, Pu Vum Te Mawng homi ralkap pawl, Sukte/ Sizang Independence Army pawl le Mirang pawl in an rak dawi suak. Leitlun ralpi voi 2 nak a ṭheh hnu ah cun, Kawlram pi cu Zalennak ngah din din hmun a rak si thlang. Aungsan- Atlee cachuk hnu ihsin, tlangpar mi pawl in Burma ram sungah an tel duh a si ahcun an tel thei ti a si tik ah, ဖ.ဆ.ပ.လ cun Lai tlang ah ခ်စ္ၾကည္ေရးခရီစဥ္ in U Vum Thu Mawng le palai dang pawl a rak thlah. Cutin, Kawlram zalennak a ngah a si ah cun, Chin ram teh Kawlram ah kan kom ding maw timi thurel ding ah Miuk Pu Hlur Hmung, Pu Kio Mang le Pu Pum Za Maang le ṭonglettu Pu Kawl Sum cu 1946 kum ah, Panglong khua ih tuahmi thurelnak ah an rak tel. An ra tlun hnu, 1946 October thla ah Falam ah Chin ram kulh ih Miuk pawl le thuneitu 52 pawl ton khawm aw in thurelnak an rak nei ih, resolution pa 4 an rak suah. Cu pawl tla cu: 1) Chinram cu Mirang tangah um hrih ding, 2) Tlangparmi adang pawl thawn pawlkom aw ding,3) Chin mi pawl kan ṭhangso ih, kan mah hmailam thu kan mah ten kan lai rel thei ding dinhmun kan si ah cun, Burma ram kan kom ding, Cui din hmun kan si lo ah cun, Burma ram thawn a dang ten kan um ding thu an rak suah. Himi thurel nak tho tho ah, Pu Hlur Hmung, Pu Kio Mang le Pu Pum Za Maang tla cu 1947 ih tuah ding mi Panglong ah feh ding mi an lungkim. 1947 March 3-5 tiang Gangaw peng, Htilin ih tuah mi Chin-Bama Rualremnak (ခ်စ္ၾကည္ေရးညီလာခံ) cu Chin mipi 3000 le hotu thlanglam Chin ram ih sin U Vum Tu Mawng, saklam Chin ram ihsin Zokhua ihsin Pu Za Hu le Kawl aiawh in Dedok U Ba Cho thawn zatekom mipi 10,000 lai thurelnak an rak nei ih, hmailam ah bangrepten (တန္းတူညီတူ) in kan um tlang ding tiah lungkimnak an rak nei ih, Chin-Bama duhdawtawk nak theihternak lung khal an rak phun. 1947 ih tuahmi Panglong conference thawng in Kawlram pi sungah lut in Union of Burma tiih cang suak thei ding ah, kan pu le mi pathum pawl in hmin htoot nak an rak nei. Zalennak le Danthleng – Enquiry Commission 1948 January 4, niah Mirang hnen ihsin Zalennak kan ngah ih. 1947 Danhrampi vek in Chin Special Division hrang ah Chin Affairs Council (CAC) kan rak nei thok. CAC cun Chin ram ih ukawkdan thleng ding in hmaisabik ah an rak zuam. Mipi duhnak vek in, hlanlaisan ihsin Mirang san tiang kan rak hmang mi tesinfa sawngawk ih ukawkdan ihsin Democracy dan ih thleng ah Enquiry Commission cu Kumpi Acozah ih siannak in, 1948 kum Feb ni 6 ni ah an rak din. Enquiry Commission ih tumtah mi cu danthlengawk dingah Miuk pawl ih ruahdan le mipi ih ruah dan thei ding, Miuk dan thleng tikah Acozah ih thuneihnak hnaihnok lo ding dan pawl hawl in Kumpi Acozah hnen ah thuthunlut ding a si. Enquiry Commission cun 1948 Feb ni 12 ihsin ni 18 tiang Tedim, Falam le Hakha peng pawl ah mipi le Miuk pawl ih ruahdan an zirzoi. Cutin, an zirzoi rero lai cu Falam ih Kawlram pi Zalennak sunloihnak puaipi an tuah lai fang thawn a rak deng aw. Falam Khua ih Mipi 5000 tonkhawmnak Mi tampi cun, Falam ih mipi 5000 leng lo tonkhawm nak hi Miuk dan dunlonak thurel ding ih kokhawm mi ah an ruat ṭheu. A si hrimhrim lo, Kawlram pi Zalennak kan ngah mi sunloihnak ding ah tuahmi a rak si. Cutin mipi tampi an ra suak tik ah thurelnak khal an nei cih mi a si. Zalennak cu January ni 4 niah kan ngan nan, Rampi President rori le ramuk tu bawi pawl tel ding a si ruang ah Feb ni 19-22 ah an tuah naksan a si. Hi mi puai ah Rampi president Sao Shwe Taik a mah rori Falam ah a rak ra. Himi puai tuahnak ding hrang ah Kumpi Acozah ih budget Rupees/ 21000 an rak pek. Mi tampi cun Falam vek khua ah mipi 5000 rasuak thei cu a cang thei lo tiah an sim. Culai ih Hakha MP Pu Ro Thang in mipi 5000 kan kim a si tin a rak sim dah. Cun, culaiih Falam Zipeng Pu Tuang Hmung ih kumtin Report sung khal ah, mikhual 5000 lenglo kan nei tin a ngan mi kan hmu thei. Pu Tuang Hmung ih report sung ah Paletwa (culai in Rakhine saklam) ihsin palai pawl an ra thu, thupi zet in a ngan. Chin thuanthu ah hmaisabik thurelkhawm ih an ra telnak a si. Mi pakhat cu Paletwa ihsin Falam ah ke thawn rori a ra pok. Cuvek tho tho ih, himi puai le thurelnak ding hrang ah Kanpetlet, Matupi, Hakha le Tedim ihsin mikhual an ra suak cio. Falam peng sung ih Miuk pawl khal in, Falam ah pok cio ding in thu an rak suah. Mi hrekkhat cu, politics rel ding ah si lo in, Rampi President Sao Shwe Taik le Chin Affairs Minister U Vum Thu Mawng hmu duh ah an ra suak. Cui san ih a ra tel tu pawl ih simmi: Cozah hnatuan tu Pu Tuang Hmung ih Report hi kan hrang ah Evidence thabik a si. Kumpi Acozah ih budget Rupees 21000 a suah sak hi a rap thlak nasa. Culaisan ah siapi pakhat hi Repee 20 a rak si. Ralkap pakhat ih thlahlawh hi Rupees 15 a rak si. Budget le um, cuhleiah Chin thuanthu ah Chinmi pawl zalenzet ih thu an rel thei hmasabik can khal a si, cun Rampi President Sao Shwe Taike amah rori hmu ding thawn, mipi 5000 lenglo an ra suak cu mangbang a um lo nasa. Falam khua ih mipi 5000 Thurel khawmnak Thurel nak an thok pekte ah cun, Cozah lam ih palai, mipi lam ih palai tin palai teten thu an rel nan mipi pawl an tel vivo. Feb ni 20 niah Fimthiamnak lam, Harhdamnak lam le Transport lam thu pawl an rel. Cun, Enquiry Commission ih zingzoi rero lai mi ukawkdan thleng awk ding thu khal rel a si. Ukawkdan thleng aw ding ah Pu Thawng Za Khai in thu a thun lut ih Pu Sum Mang le Pu Thang Mawng in an lung kim pi. Hi thu hi can pek in an rel ih, a duh lo tu an um. Cuhrangah, meeting Chairman in Vote lak ding ih thu a rel cat. Vote an lak tikah ukawkdang thleng duh tu mipi 5000 an um ih, a duh lo tu 17 an rak um. Cutin, meeting Chairman in ukawkdan thleng ding in thu a rel cat. Pu Con Bik & Chin Chiefs Enquiry Commission ih Kumpi Acozah hnen ih pekmi Report Enquiry Commission cun, danthlengawk ding thu cu Feb 22-26 tiang zingzoinak an nei peh vivo. Feb ni 26 niah Cozah hnaṭuan Wanthock pawl thawn tonkhawm awknak an rak nei ih hmailam in an feh thei dan ding thu pawl an rak rel. Mipi in dan thleng ding an duh thu an hmu fiang nan, a san san ih kan rak hman mi dan hmakhatte ih thleng ding hi thil ol a rak si lo. Cutin, Enquiry Commission in an zingzoinak report cu Kumpi Acozah hnenah 1948 September ni 30 niah an rak pek. Report sung ih an dil mi cu, Miuk dan aiah Democracy dan hamng ding, cule Miuk pawl an sung lo nak ding in bawmnak pek ding pawl a si. Kumpi Acozah khal in lungkimnak a rak nei. Cutin, Chin Affairs Council in 1948 kum October ni 12 ih tuahmi Consstituent Assemby Parliament (တုိင္းျပဳျပည္ျပဳ လႊတ္ေတာ္ ညီလာခံ) ah danthleng ding cu Kumpi Acozah ih nemhnget nak a nei. Cun, Chin Affairs Council ih ngan mi “Chin Special Division Act 1948” khal cu nem hnget a si. Cui ni ihsin thok, Mirang pawl ih an rak tuah mi Chin Hills Regulation Acts 1896 cu a rak thi ih kan mah Chin mi pawl ih nganmi Chin Special Divison Acts 1948 rak hman a si. Chin National Day hrang ah “Ni” an hril 1948 ihsin 49 tiang, CAC cu danthleng aw ding, dan hmang ding mi pawl tuah, ṭhansonak lam le mipi hnen ih Democracy thu pawl zirhnak ah an can a cem ih Chin National Day hrang ziang khal an rak ruat man lo. 1950 kum ih sin Chin Affaris Council cun National Day nei ding thu an rel thok. Chin mi pawl hi Union of Burma sungah hmun dang dangah um hman seh la, unau suak khat, miphun pakhat kan si ruangah lungrualnak leh ṭuantlangnak a thupi tuk ti mi hi an rak thei. Curuangah Chin Affairs Council cun hmun kip ih um kan Chin miphun cu hmun khat ih kan hlawmkhawm thei nak ding le Politics lamah kan cak vivo theinak dingah “Chin National Day” kan neih a thupi ti an hmu fiang a si. Curuang ah 1950 October ni 9 ih tuah mi Chin Affaris Council Meeting ah U Vum Thu Mawng in National Day kan nei a ṭul, Cun National day hrang ah ni kan hril ding ih cucu tu niah kan nemhnget ding tiah thu a thun lut. U Vum Thu Mawng cun, ka thu thun lut nak san cu ram tin kim ah National Day an nei cio vekin kan nih Chin mi pawl khal National Day kan nei a ṭul ruang ah a si tiah a sim. Cui thu thun lut mi cu Matupi MP Pu Sang Nim ih a lungkim. U Vum Thu Mawng cun, hi thu hi, Chin Special Division Commissioner thawn nithum sung kan rel zo nan, kan ruah mi ni thum sung in, ziangmi ni bik hi National day ni ah kan nemhnget ding timi cu kan rel cat hrih lo. Kan ruah mi ni pawl tla cu Chin palai pawl Maymyo ih um Enquiry Commission ih feh ni, February ni 20 ih Falam mipi tonkhawm aw in danthlengding thu rel ni, Chin Special Division Acts dan kan hmang thok ni pawl an si. Capt. Mang Tung Nung cun 1948 Feb ni 20 ni, nazi 11 hi National Day ih tuah ding ah thu a thun lut. Pu Sang Ning in a lungkim pi. Meeting Chairman, U Lian Thum in cui thucu nan lungkim maw tin a sut tik ah, meeting kai cu U Vum Thu Maung, U Lian Thum, U Sang Ning, Capt. Mang Tung Nung le U Tuang Hmung pawl in lungkimnak an nei. Cuhnuah, U Sang Ning in a rel bet ih, February thla cu thlanglam Chin ram ah Lorawl lakcan a si ruang ah mipi an man lo ding, ni dang ah tuah sehla a ṭha sawn ding tiah a sim. December thla lo le January thla ah tuah sehla a rem cang sawn ding tiah a sim bet. Capt. Mang Tung Nung in mipi tonkhawm aw ding si lo ding National Day (အထိမ္းအမွတ္) hrangah kan hril tum mi a si tin a let. U Sang Ning khal in, thuthunlut ni ka elnak si lo tin a let sal. Cutin, meeting chairman U Lian Thum in Chin miphun hrang ah 1948 February ni 20 ni, zianglam nazi 11 hi National Day hrang ah siseh tiah nem hngetnak an rak nei ih, Cutin Chin National Day timi kan neih theinak a si. Thu an ṭhen hnu, 1951 kum ah a voi 1 nak Chin National Day cu sunglawi zet in Mindat khua ah an tuah. Himi thuan thu in kan hmu fiang mi cu National Day neih a thu pi dan an thei in, cumi hrang ah ni “nikhat” an rak hril suak mi a si. Chin National Day Ni Thleng 1956 ah Pu Za Hre Lian cu Chin Affairs Minister a rak cang tikah, hlanlaisan kan pi le pu pawl a sansan ih rak hman mi dan, kan hlon ni hi National Day in ret a tlak lo tin, National Day cu February ni 20 ihsin ni dang ah thleng ding in a rak zuam. Cui thu cu Parliament dan vek in thurelnak an rak nei ih MP 12 ih an lung kim ih MP pa 2 in an el. MP 2 a el tutla cu Pu Ro Thang le Pu Hrang Nawl an si. Parliament dan vek in, MP tamsawn ih lungkim a si ruang ah Chin National Day cu February ni 20 ihsin thawn a rak si. 1958 ah Pu Thang Lian cu Chin Affairs Minister a rak cang tikah, Minister a cang ding ih a tiam kam cia vek in, Chin National Day cu Feb ni 20 ah a thawn sal. Cu hnu ah Revolution Council le State Peace and Development Council pawl in Chin National Day ihsin Chin State Day ih thleng ding in an rak zuam nan tuni tiang ah hlawh tling nak an hmu lo ih Chin National Day tiah sunglawi zet in hmang ring ring a si. Thunetnak Ramtin kim ah National Day an nei cio. Cui National Day cu ziangruangah National Day an ti nak a sullam khal an bang aw cio. E.g. Norway, Denmark, India, Malta, Poland le Slovakia ram pawl ah si le Danhrampi an nei ni kha National day tiah an hmang. Aurstralia sile Europe ihsin an ram ih hmaisabik lawng a rak thleng ni kha National day tiah sunglawi zet in an hmang. Ram tampi cu United Kingdom, France tivek Colony kutang ihsin Zalennak an ngah ni kha National day tin an hmang. Ireland tivek si le biaknak lamthawn pehpar in St.Patrick Patron Saint day hi National day tin an hmang. Luxemburg tivek ram si le an Siangpahrang ih suahni kha National day tin an hmang. Ramtin kim ah National Day timi an nei thluh ih, ram khat le khat an nei dan le an hmang dan khal a bang aw lo. Leitlun ram tampi cun National day an nei cio vek in Kan nih Chinmi pawl khal, miphun pakhat kan si nak kumkhua a hmun thei nak ding ah, Miphun Ni (National Day) timi neih a tul tiah U Vum Thu Maung ih homi Chin Affairs Council cun thu an rak rel cet. Cui ni hrang ah, kan chin thuanthu ih ni thupi ni thum sung ah, Falam ih mipi 5000 lenglo tonkhawm in, ukawkdan thelng ding ih an rak lungkim ni, Feb ni 20 cu Chin National Day siseh tiah an rak hril a si. Chin National Day thuanthu kan zoh tik ah, Chin National Day nei ding ih kan pu le pawl in an rak relcat nak hi hlanlaisan ih kan pi le pu pawl dan an hua ruang ah a si lo. Kan Chinram cu, Miuk dan tang ah kan mah le nunphung ten, zalen zet in kum rei pi kan rak ding thei. Miuk pawl in khua le ram hrang ah a ṭha bik in khua an rak khang. Loram zem awk dan ah si seh, siah khawn dan khal ah si seh, nunphung lam ah si seh, an fimnak ih a daih sun, an ti thei tawk in, a ṭha bik in an rak uk. Leitlun ralpi voi 2 nak hnu, Chinram ih hmailam hrang khal ah Mirang, Kawl le Tlangparmi unau ding pawl thawn nasazet in thu an rak rel. Chinram hrang ah a tha bik in lai in rak rel sak. An mah ih zuamnak um lo seh la, kan hmailam thu cu rel theih a si lo. An mah in zuam nak ruang ah Zalennak khal kan ngah ih, tuni vek Chin National Day khal a cang suak thei nak a si. Chin National Day cu Miuk dan ih sin Democracy dan ih kan thleng ni tin Democracy dan sunloih ni khal a si lo. Democracy daan hi khuahlan ah Tlaisun pawl ih rak hman rero zo mi a si ih Chin ram hrang ah a thar a si lo. Democracy dan hi kan ram kiangkap ah a rak hmang hmaisabik tu lam kan si. Chin National Day cu, kan Chin thuanthu ah, Feb ni 20 hi ni thupi zet pakhat a si ruang ah khal a si lo. Ziangruangah Chin National Day um ding in, kan pu le pawl in an rak relcat timi hi thuanthu sung ah kan zohtikah, leitlun miphun tampi cun in National day an nei cio, kan nih Chinmi pawl khal in miphun pakhat kan si nak kumkhua a hmun thei nak ding ah, National Day kan nei a tul. Ziangruangah kan neih a tul tile Chin mi pawl hi unau suak khat, miphun pakhat kan si ih lungrualten kan ttuantlang thei nak ding ah le Politics lamah kan cak vivo thei nak ding hrang ah a si. Nan zate Happy Chin National Day…… References: The Chin Hills by Carey and Tuck Economic of Central Chin Tribes by HNC Stevenson Documents attached mi pawl cu Yangon National Archive Department ih lakmi pawl an si. Chin National Day by Hrangtar Nawnkhar. Hrangtar Nawnkhar hi Yangon, National Archive Department, Chin Files at Historical Research Centre, Yangon le Universitied Historical Research Center, Yangon ih ca pawl reference a lak mi Cabu tha tuk pakhat a si. 1951 Mindat Khua ih tuah mi Chin National Day ih U Vum Tu Maung sim mi Speech from Falam Centenary Megazine. U Vum Thu Mawng a mah rori ih ngan mi Memoir. 1964 kum ah a ngan. U Sein Yaw Aung, Vum Thu Maung thawn hna rak tuan tlang dah tu ih U Vum Thu Mawng thu a ngan mi. Private Archive. British Library ih ka lak mi Panglong Conference thawn pehpar mi paper pawl le tuhlan ih Chin thuanthu hrang ih ka rak khawl khawm mi pawl.


China Leh US - Chinland Today Media\nNovember 19, 2009 9:03 am·0 comments\nNASA In Kap Suak\nNASA Vansang lawng Atlantis STS-129 cu Florida Cape Canaveral ih Kennedy Space Centre ihsin kahsuak a siih, Hi Vansang boruak lawngah hin Vansang boruak thil umdan hung zirtu ding minung 6 an to ih Vansang boruak ah ni 11 sung an hung um ding.\nVansang boruak ih an hung um sungah International Space Centre ih hman ding thilri pawl an hunret ding, Hi Vansang boruak lawnghi nazi 1 sungah Km 24.000 ih cakin a zuang. Tuikum sungih NASA in Vansang boruak lawng an kahsuak netabik mihin a rung ttum thlak sal lamah US mi Vansang boruak umdan zirtu Nicole Atott, tui ISI in umlai cu arun phur thla thungding.\nChina President, Hu Jin Tao leh US President, Obama cun China ram khawpi Beijing ih Tignanmen Square Sira Great Hall Of The People an timi hmunih an kawmawk nakah China leh US cun leitlunih harsat nak phunkim langsar pawl tuah ttha dingih hna ttuan tlang an tumthu an puang.\nHi ram pahnih hruaitu pahnih hin thil pawimawh dangdang an reltlangih tlunah leitlun boruak hlum caktuk kilhim tlang danding leh North Korea Nuclear ralthuam thuhla khal an reltlang tel. China President, Hu Jintao cun Nuclear ralthuam thuhla reltlang dingin North Korea cu sawmsal a duhthu a simih, sumdawn naklam ih hremnak pek cu a dikbiklo ding a ti.\nObama cun tui dinhmunih leitlun sumapi dinhmun tlasia harsat nak leh boruak hlum caktuk pawl kilhim nakdingah cun ram pakhat lawngih tithei dingci a silo a ti, Obama cun tui ram pahnih an biakawk nakah Politics lam zianghman a tello a ti.\nPresdent, Obama cun Tibet ram thuhla rellangin Tibet Buddist sakhua hruaitu Dolai Lama cu China ram Cozah thu neitu pawl thawn biakawknak neisal haisehla a duhthu a simih, Asinan China cun Dolai Lama cu an ram sahthlak sak tumah an puh ringringih nikum ih an biakawknak khalah zianghman hma sawnnak thil a umlo thu an simve.\nPresident, Obama hin tuisun ah China ihsin South Korea a panding.\nNorth Korea Ah China PM A Tlawng\nNorth Korea In Medium Range-Missile A Kapsuak Asi Ah Cun A Thalo Ding, John Kerry\nNorth Korea Raldo Man Thepthep Zo\nGeneral Than Shwe China A Tlawng


Scarlett Johansson Thawn An Bangawk Tuk Ruangah A Hngerteu – Meifar\nScarlett Johansson Thawn An Bangawk Tuk Ruangah A Hngerteu\nFala kum 25 mi Kate Shumskaya cu zuknung khawvel ih hminthang Scarlett Johansson (kum 37) thawn an bangawk tuk ruangah mipi in an theihsual ṭheu. Kate hi a taksa zianghman a tuahaw lo, a pianphung vek ih um a si ih Scarlett Johansson thawn an bangaw tuk.\nA tlawngkai laiah a rualpi pawlin Scarlett ih zuk an hmuh ih amah khalin a theithiam aw lo, amah ah a ruataw nan ziangtik caan ah a zukaw ti cu a theiaw lo. Scarlett thawn an bangawk tuk ruangah Scarlett aiawh in zuknung sungah a tel ṭheu, Scarlett ih cangvaih ngamlonak hmun ah Kate Shumskaya in a cangvaih sak.\nKate Shumskaya cu leitlun lemcan thiam thawn an bangawk tuk ruangah an bangawknak cu eihawlnak ah a hmang. Kate Shumskaya in, “Midang hringnun vek ih um ka duh lo, midang vekih um ka tum lo. Zuknung sungah Scarlett aiawh in lem ka cang duak men, Scarlett umdan zinghman ka cawng lo ih keimai umdan in ka um.\nMipi in Scarlett ah in ruat ṭheu ih amah vekin in be ṭheu ruangah ka hngerteu tuk. Scarlett ka si lo, ka hmin cu Ekaterina Shumskaya a si” tin media hnenah a sim thei. Scarlett aiawh in zuknung sungah a lang ṭheu ih sumpai tam zet a ngah, online sung ihsin sumpai a ngah ṭheu.\nA Fanu Inn Ih Lut Misual A Kap That Nan Thubuai Orhter A Si Lo\nRawlhmeh Hawl Tleirawl Cu Thlam Sungah Thicia In Hmuh A Si


Chinram le Mizoram ah nasa zetin Linghnin - The Chin Times\nThe Chin Times > Thuthang > Chin News > Chinram le Mizoram ah nasa zetin Linghnin\nChinram le Mizoram ah nasa zetin Linghnin\nIndia le Myanmar karlakih um Mizoram le Chinram cu tuizing, June 22, zinglam nazi 5AM hrawngah nasa zetin ling a hnin thu theih a si. Linghnin ih natsat zia hi Magnitude 5.8 ih cak a si. Mizoram le Chinram ramri ih umpawl ahleice in an tuarna cuang.\nMizansun lam ah khan Mizoram Aizawl district sungah Lat:23.80N & Long:92.96E in leilung sung 35km ihsin Magnitude 5.1 in a rak hnin thawk rero zo. Hi Linghnin hi Mizoram Champhai district Khawbung khua ihsin 5km hrawng ihsin hninmi a si.\nKan Chin ramkulh Ṭio khua le khawte Dangdang khal nasa takin a hngawr thu theih a si. Ahleice in Mizoram ri Ṭio (Khawmawi) hi a bese cuang tiin an sim. Falam pengih khawte hmun tampi ah an tuar ve nasa nan, Mizoram Champhai district le ramri ih Ṭio khua pawl hnak cun zia um deuh in an sim.\nHivekin Chinram lole Mizoram ih linghnin bese zet hi theihban cin ah a rak um tuk lemlo. Tuiṭum hi a bese zetih Mizoram le ramri (Ṭio khawmawi) lam cu inn le Biakinn khal an khing ṭeuhṭeuh ih tuk a sum zet.\nPrevious Article AA Thuhla Ruangah Thuthanglatu Mi 4 Cu Council Zung Ah An Zuar\nNext Article Lairawn Post Thuthangca suahnak inn a kang\nOctober Thla Sungah Surbung Airport On Puai Tuah Ding; Video


Thlaici Le Zumnak - Chinland Today Media\nNovember 4, 2009 9:51 am·0 comments\nMilai cun an tuhmi vek cekci in an khawm ding. -Galati 6:7\n– Jeremiah 32-33\n– Hebru 1\nSapolh thuanthu cabu ka siarmi sungah, mi pakhat cu store tumpi ah thil lei ding a zoh rerolai ah thil zuartu tonak counter dunglam ah Pathian a hmu ih a lauzet. Cu pa cu a va feh ih “Ziang na zuar?” tiah a sut. Pathian in, “Na thinlung in ziangso a duh?” tiah a sut kir saal. Mipa cun, “lungawinak, hnangam daihnak, zianghman ttih lonak… keimah hrang le leitlun pumpi zate hrangah,” tiah a ti. Pathian cu a hni ih, “A rah cu ka zuar lo, a ci lawng ka zuar,” tiah a ti.\nGalati 6 sungah Paul in Pathian ttihzah upat ih nun thlaici tuh ding a thupit zia a sim, ziangahtile “milai cun thlaici an tuhmi vek cekci in an khawm ding” (c. 7) a ti. Kanmah lam ih kan tuah dingmi a thupit zia kan theihthiam lo ahcun Pathian hnen ihsin thluasuah rah ngah ding cu ruahsan ngam ding kan si lo.\nThlaici ttha a vorhtu pawl ih nun daan zohtthim ih thlunnak in tthathnemnak in pek in in bawm thei a si. Cangantu Samuel Shoemaker in hiti’n a sim, “A si, anih nu (pa) cu khivek a si. Anih cu thinhennak, donharnak le thintawinak pawl in keimah vekin an hnaihnok thei lo; anih hmuah a lungawi thei ringring.” Shoemaker in a simbetmi cu, “Cumi hrangah a do rerolai cu kan hmu lo nain a ttuan nasa thei men. Kannih khal amah vekin kan zuam ve asile kan ngah ve ko ding” kan ti thei.\nNa thin a baang maw? Pathian hnenah bomnak dil awla cangvaihnak thar thlaici tuihsun in vorh thok aw. A caan a kim tikah Thlarau in a karhzaiter ding.\nNitin thlaici vorh in kan nung,\nKan ttuan le kan ttongnak ihsin;\nA rah ttot ngah tengteng ding cun,\nNitin thil ttha kan tuahmi parin a ra ding.\nTuih sun ih kan tuhmi thlaici in\nthaisun ih kan lawh dingmi thlairah a relcat.


Lamziin Kauh nakah Sui Kawp Lungto tamzet an hmu nan Laih an Kham Thok | Falam Online Media\nသပိတ်ကျင်း Lamzin kauh nakih sui kawp lungto an hmu mi cu khuasung mi pawl in an hawlbet vivo ih minung an tam vivo ruangah Tlang khal a min pang thei ih vanduainak khal a thleng pang thei ruangah Lamziin ṭuah ṭuanvo neitu pawl in Lai kham in mipi an tlungter ṭheh a si.\nချောင်းကြီး khua uk U Pho San cun”mizaan ihsin kan kham thawk mi a si. Sui kawp lungto hawltu an tam vivo ruangah lei khal a min thei ih cuvek vanduainak thleng lo ding in kan kham a si. An lai pek ihsin upa ṭuanvo neitu pawl in an kil cia. Cu lo cun, duhhamnak ruangah kut thlakawnak tiang a thleng thei a si” a ti.\nHimi sui kawp lungto pawl cu, August 15 ni ih Mandalay-Mookuk-Myitkyina lamziinpi an kauh nakih, leilung lai nakah an hmu thok mi a siih thuhla a suak veten kiangkap ih um khua mi pawl cu sui hawl dingin a rualraul in an pawk.\nSui kawp lungto pawl cu an thianfai hnu ah hlum 1 kyat 20000 man sui a suak thei tiah a laitu pawl cun an sim.\nသပိတ်ကျင်း tlangkulh ah hivek, sui kawp lungto an hmu thei zetih a hawltu khua kiangkap mipi khal an hlawk thei zet tiah MyanmarNews cun a tarlang.\n← UFO bawh dingin US Department of Defense in Pawlkom Thar A Din\nHnamTenau tiih Hmuhsuam awnak pawl hi Bansan a cu zo →\nKum Khua in Covid 19 a Um Caamcin Ding – Professor Mark Walport\nAugust 23, 2020 August 23, 2020 Ni Hnem Sung 0\nNi 14 hnu ah Leikhur sungih tang minung 11 an runsuak\nQuarantine nak ih hmang mi Inn ciim thu thawn pehpar in Minung 23 Tayacuai


Malaysia ih Mithi cu Falam ah Ruakvui siang | Falam Online Media\nMalaysia ih Mithi cu Falam ah Ruakvui siang\nDecember 26, 2020 December 26, 2020 Ni Hnem Sung\t0 Comments\nMalaysia ah December 23 ni ih awkaw that Salai Van Kim Lian (kum 32) ih ruak cu a sungte pawl ih dilnak vekin Falam khua um cozah ṭuanvonei le Khuasung ih hruaitu ṭhenkhat cun Zalai veng ah a ruak tlun an siang a si.\nKhuasung um ṭuanvonei mipakhat cun “a cangthei ahcun a ruak thlen le veten thlanmual ah khawmnak te tuah in phum cih thei duh a um nan kan Lai Daan ah mai luangpi tang ih ruak ret kha an duh ruangah an mah lam hrang tla ruat in, a him theibik dingin an thlun dingmi Daan pawl kan tuah.”\n“Thlun dingmi le theihṭulmi Daan cu…..\n1. Mithi ruak le a thluntu pawl kha PCR (Polymerase Chain Reaction) test timi Covid 19 nat check nak thawn zohfel hnu ah ra tlung ding\n2. PCR test lo in an ra sile Q lut ter ding.\n3. Mithi ruak a thleng veten a rang theitawkin khawmnak tuah lohli dingih phum cih ding.\n4. Yangon ihsin an phur ding ruangah a ruak phurnak mawṭaw kha Vaar tiang lawng ra in Falam Volunteers mawṭaw le cakkhai mawṭaw pawl in va hmuak ding.\n5. Hmuaktu Volunteers pawl cu Harhdamnak zung in PPE thuam pek ding … tipawl an si” tiah Chinland Herald DAILY News hnen ah a sim.\nMithi thu thawn pehparin a thitui` sungte pawl cun an fahniang Salai Van Kim Lian ruak cu Malaysia in a suahsemnak khua ah tlun` dingin Falam, General Administration Department zung ah December 24 ah dilnak ca an thunlut.\nCuih dilnak ca thawn pehparin GAD zung ṭuanvoneitu, Falam Khua nu/pa, Harhdam zung, Palik zung, Meithat zung le Covid 19 Falam Volunteer ṭuanvonei pawl hmuhton thurelnak an nei hnu ah mitamsawn ih lungkimnak thawn Salai Van Kim Lian ruak cu Covid daan thlun in Falam, Zalai veng ah an tlun siang a si.\n← Leitlun ram ṭhenkhat ih danglam ce Christmas Ni sunglawi hmandan\nRakhine ramṭhen ah Rocket them a tlak ih kiangkap Leilung a hnin thluh →\nLunglei khualaili ah Thatawknak rapthlak a thleng\nOctober 5, 2021 Ni Hnem Sung 0\nThla 3 sungah Thantlang ih Vok 234 Thi\nDr. Run Bik in Falam Bazaar thar sak dingin Khawtlang mipi hnen ah thu bur nak a nei


Nimthlakau Interview - Salai DL Sen Ling - Chinland Today Media\nNimthlakau Interview – Salai DL Sen Ling\nCCYI Secretary DL Senling cu CT Team in Nimthlakau Interview a tuah. Nimthlakau Interview cu (Caan reilote sung biakawknak le thusuhnak cu…Nimthlakau interveiew) tiah CT Team pawlin hmin an pe. Salai DL Senling hi ahmai sabik Nimthlakau Interview kan tuahnak ding a si.\nCT: CCYI ram kauter sinsin dingah Kawlram tiang na thleng ih khuitawk khuapawl na pal….Cun, khuitawk hmunpawl ah CCYI branch nan din bet thei?\nSalai DL Senling: Ka khualtlawnnak cu March 21 ihsin kekar ka thawk. Ahleicein tui’ kum ih ka khualtlawnnak cu India le Myanmar ihum Chin minopawl tong vivo dingah a si. CCYI hmin in Chin minopawl tonkhawmnak ka neihnak khuapawl cu Bangalore, New Delhi, Aizawl, Champhai, Thipcang, Haka, Falam, Tahan, Hantawadi, le Letpanchaung pawl an si.\nCCYI branch kawmit’i hnget zet ih a hram kan phun zonak khuapawl cu Bangalore, Aizawl, Thipcang, le Tahan khuapawl ah an si. CCYI mipum umzonak khua le rampawl cu New Delhi, Haka, Falam, T’achilik, Pin Oo Lwin, Malaysia, Philippine, USA, Norway, le Denmark pawl ah mipum an karh vivo.\nCT: Do kalhtu teh a tong pang maw?\nSalai DL Senling: CCYI in tutiang ahcun dokalhtu a nei hrihlo a bang. Chin mipi thuruat theitu zate cun CCYI hi an dokalh ding tiah ka zum lo. Ziangahtile CCYI ih tumtahmipawl hi Chin mipi hamt’hatnak ding hrangih dinmi a si ruangah tutiang ahcun mipi ih duh le thazaang pek a dong zet.\nCT: CCYI hi Chinmi lakah a mikhual nawnlo nasa ih ziangtlukin mipi pawlin an thei…alar tawkzet na ti maw?\nSalai DL Senling: Chin mipi in CCYI hi an thei zet thlang ngai kan tithei. Ziangahtile CCYI in a tithei tawp suahin Chin mipi hrang le Pathian hrang ih hna a t’uan ruangah a si bik in ka ruat. Leitlun killi ih um (Myanmar ramsung ramleng) Chin mipipawl in CCYI thu hi anmah le umnak innsang, khua, kawhhran, le Sungbu (Internet) pawlah titinak le nganmi capawl zohin mipi ih thinlungah a lar tawkzet kan ti asile tam kan sual ka zum lo.\nCT: CCYI ih a sunmang pawl in sim nawn sal hen…?\nSalai DL Senling: CCYI hi kum khat lenglo thlacamnak thawn timlamnak neih hnu ih dinmi Pawlkom a si ruangah t’uansuak dingmi sunmang tampi pawlkom in a nei. Ahleicein Chin ram sunglam thupi zetah retin hnat’uan a si ding. Leitlun killi ih thleng Chin mino zate’n CCYI pawlkom hmang in thei aw vivo thluh ding le cumi kan theihawknak cun nelawknak in thlen pei ih cui’ nelawknak cun hnat’uan tlangnak ih lungrualnak in thlentu ah cang sehla cui’ hnat’uannak ih kan lungrualnak cun Khrih le kan Chin miphun hrang t’hathnemnak a thlen thei ding hi pawlkom ih duhthusam a si. T’ong dang deuh cun kan Chin miphun ih t’ulmi taksa le thlarau lam ih hnat’uan le t’hansonak thlen ding hi pawlkom ih hnat’uan tumtah le sunmang a si bik. Pathian thu le hla thawn a siat rero mi kan Chin ram le mipi hi Tho In Dinsaltu ding pawlkom kan si.\nCT: CCYI ruangih na harsa tonmi le na nuamnak?\nSalai DL Senling: CCYI ah umin Khrih le kan Chin miphun hrang tithei tawk suah ih t’an ka lak thei ve hi mi thlawsuak ah ka ruataw. Mai’ paihzawng hnat’uannak ih telve ticu har ti ding ka theilo, keimah sawn hi kan Chin miphun (midang) lole pawlkom t’hangso theilo dingin harsatnak petu ah ka cang sawn pang maw tihi ka cekaw t’heu sawn.\nChin mino le nulepa hnen ah CCYI theiternak ka tuah tikcaan ah mipipawl in, “Himi vek pawlkom rori hi si tui’sun kan Chin miphun ih kan t’ulmi pawlkom cu! CCYI hi na umlai rori ah kan khua ah kan din ding,” tiih an auaw vun theih hicun thazaang a hung thar hlunhlo. A t’hangharmi Chin mipipawl ih auaw theih hi ka khawp theilo, ngai nuam ka ti tuk.\nCT: CCYI ah Chin mino tamsawn um dingah ziangmi a thupibik?\nSalai DL Senling: Atlun ih sim zovekin CCYI cu kan biak Pathian le Chin miphun hrang ih hnat’uan tumtu a si vekin Chin minopawl in kan miphun taksa le thlarau lam ih t’hanso duhnak thinlung neih dinghi thil thupi bik a si. Kan Chin minopawl zatei’ theih dingih ka duhmi cu CCYI ah kan Chin minopawl ih talen (talent) le thlarau laksawng ngahmi zatei’ hman theinak ding hmun a si ruangah Chin mino zate’n kan fimthiamnak le neihmi ciau hmangin Pathian le Khrih hrangah kutkai awin kekar theinak ding hmun a si. Curuangah Chin mino zate’n himi pawlkom ah kan tlem thluh thei tihi kan theih dingah ka duh.\nCT: Nangmah teh thainu….caimi fala teh na nei maw?\nSalai DL Senling: Athlum le akha ei tlangin asa le adai tuar tlang dingih rak zuat deuhmi ka rak nei dah nain ka thinlung hnintertu caimi lengdawh cu Myanmar ramleng ah pasal nei dingin kuat a si ruangah thazaang thar lasal in, “Zoso ka tit le vun ih tlin tawkin ka damsung ka duat ding? Zoso ka falepawl in ‘Nunu’ tiih an kawh leh pei?” ti’n Chin fala ka mitmei deuh rero cu a si. Haaa… haa..\nCT: Na umnak hmun bik le na hnatuan teh…?\nSalai DL Senling: Ka nulepa cu Chinrawn khawlipi Tahan ah an um ih kei cu Bangalore khawlipi, Karnataka State, India ah ka um. Pumpi khapkhat hrangih ka kutkaih micu Youth for God Theological College ah Lecturer pakhat dinhmun in ka um.\nCT: Chin mino in ziangmi kan tlasam?\nSalai DL Senling: Chin mino ziangmawzat ih tlaksammi ih ka ruahmi cu mai’ hrang lawngah nung loin Khrih le Miphun hrang ziangtizawng in t’hathnemnak ka nei ve ding ti sunmang thar le t’ha (Creative mind) tampi neih ding hi a si. Cui’ sunmang neihmipawl cu mi va sim le ngan suak in a tak ih t’uansuaktu Chin mino si ding hi kan Chin miphun ih t’ulmi a si in ka ruat.\nCT: Calai lamih na sunmang?\nSalai DL Senling: Chin mipi in calai zung pakhat lawng nei in kan Chin Calai thazaang dazen (dozen) khat lai ih a feh rero mihi tiva bangin hmunkhat ih kan luantlang thei dinghi a si bik. Cuti’n kan Chin cabu tla tampi kan suah thei pei ih cangan thiamnak talen (talent) neitupawl khalin cangannak hmang in an pum an cawm aw thei ve ding.\nCT: Thufim cabu lawrkhawm na tuah rero an lo ti?\nSalai DL Senling: Leitlun Thufim, mi ropipawl ih t’ongkam le Chin t’ong ralkahpawl tla khawlkhawm in “NI TIN PAR” timi cabu hminih suah a si theinak ding hrang timtuahnak neih rero lai a si.\nCT: Lengtu pawl hrang thucah?\nSalai DL Senling: Chin Christian Youth International hi Chin mipi hrang ih dinmi pawlkom a sivekin Chin mipi zatei’ ta a si. Curuangah CCYI hi ka ta a si vekin na ta a si ve. Leitlun killi ih thleng Chin mino le Chin nulepa kan zate’n kan biak Pathian le kan Chin miphun hrang kutkai awin hmailam ah kekar vivo uhsi. Pathian ih thlawsuah pek ding tlakin hnat’uan uhsi. Mipi rian loin Pathian kan rian theilo.


Rakhine Ramri Police 100 Hrawng In Covid-19 An Kai, Ṭhenkhat Nulepa In An Fale Tlawng An Thlah Ngam Nawn Lo – Meifar\nMyanmar ralkap pawlin June 1, 2021 ihsin rampum huap nauhak pawl tlawng an kaiter. State tam sawn ahcun nauhak tlawngkai an um lemlo, asinan Rakhine ramsung ahcun nauhak pawl tlawng an kai hluahhlo.\nMyebon khua ih middle-school zirhtu in, “Tlawngta pawlin Covid-19 daan le dun khal an thlun tuk lo. Tulai boruak a hlum tuk ruangah tlawngta le zirhtu pawlin mask khal kan bun lo. Mipi in Covid-19 an ṭih lo ih ziangah an siar lo a si bik” a ti.\nAsinan Covid-19 in Rakhine ram khal a nuai rero thlang ruangah ṭhenkhat nulepa in an fale cu tlawng an thlah ngam nawn lo, Rakhine-Bangladesh ramri Maungdaw khua ah Covid-19 natnei an pung deuhdeuh.\nCovid-19 cu Bangladesh ram ihsin lut si an zum, July 1 sunah Rakhine-Bangladesh ramri ih police 96 in Covid-19 an kai ti an hmusuak. Border Guard Police Battalion 5 ih police pawl an si ih anmah thawn pehtlaih awtu khal quarantine in an khum.\nMaungdaw Hospital, Dr. Nu Cathie San in “An zaten an dinhmun cu a ṭha, an damlonak cu thilrim an thei lo. A dang damlonak cu an nei lo” a ti. Rakhine ramsung ah mask bun lo ih vaksuak an tamtuk ruangah July 1 ihsin mask bun lo pawl cu cawhkuanter an si ding tin ṭuanvo neitu pawlin an phuang.\nCinmual Thlan Hlun Ah Hmunhma A Um Nawn Lo Ruangah Cinmual Thlanmual Thar Fehnak Lamzin Rem


Motor thawn pah pet ih a tlan hlo san mi cu A Rậng a rak si ziar | Falam Online Media\nMotor thawn pah pet ih a tlan hlo san mi cu A Rậng a rak si ziar\nEngland ram mi Fathetha Begun Abedin (kum 29) cun lamziin kaan lai Putar pakhat cu motor thawn a pah pet ih a tlanhlo hnu ah a pah ngah mi putar cu kum 61 mi, a Rậng (father-in-law) a si timi a thei suak leh.\nHih buainak cu February 2018 kum ih thilthleng a siih motor thawn a Rậng pah pet tu Fathetha Begun Abedin cu kandung tlawngkai nithum ah thu ṭhen sak a si.\nFathetha Begun Abedin cu 2018, February ni 5 zaan ah thil lei dingin a motor thawn a suak ih a Rậng khal sungkhat naivai leng dingin a suak ve. Atlun lam ah phone tham phah in motor a mawng ih lamziin kaan lai a Rậng cu hmu man lo in a pah pet.\nMi ka pah ngah ti a thei veten va dom sawn loin a tlanlan vivo. Accident lai cu CCTV in a rak zuk ngah ih video sungih lang mi motor zoh sin in palik cun cuih motor cu an hawl thok.\nCCTV sungih lang mi motor vek ciah neitu Fathetha Begun Abedin cu palik in ni 11 sung thusutnak an nei hnu ah ‘kei mah ka si’ ti`n a phuangaw leh sal.\nThusutnak an nei thok ahcun ‘asthma thawthawthar nat ruangah ka lung cii a mit ih zianghman ka thei lo siding’ a ti. A Rậng a pah ruangih motor thlalang kuai cu, ‘fifir pawl in ka phone fir an tum ih motor thlalang an sut siat’ a ti. Cuhlei ah accident lai ih phone a hman mi history le message 32 khal a delete thluh. Palik pawl cu a phunphun in a bum hai ih a netnak ahcun zeep thei loin a phuangaw thluh.\nAn thuhla cu kandungzarh tlawngkai nithum ah Leicester Crown Court ah relciannak an nei ih, Judge Robert Brown cun “Motor na mawng ih phone na tham phah ruangah Lamziin kaan lai, na Rậng na pah ngah. Mi ka pah ngah ti thei cingin na tlanlan.”\n“Khai zaan khal ah Palik in motor mawngtu ah ruat in mawh neilo mi pakhat an kai. Cuhleiah mawhphurh hrial in thuphan na sim. Curuangah na tuah mi hmuahhmuah cu nang mah in na tuar ṭul. Tu ah thawngthlak na si” ti`n thu a ṭhen sak.\nFathetha Begun Abedin cu thlun ding mi Daan pah bal in motor a mawng ih mi a pah ruangah thla 6 thawngtlak le thuphan sim ruangah thla 12 thawng thlak bet dingin thu ṭhensak a siih kum 2 le thla 9 sung, motor mawn khal an kham cih a si.\n← Siipin ralrin peknak ngaihsaklo ruangah Innpi A Ciim ih Minung 10 thi\nMizo DungTun Dahlotu Pu No Than Kap – Salai Chin →\nRalhraang pawl in Volleyball beng thiam falanui` Lu tan sak


Hruaitu - Pu Fung Dun - Chinland Today Media\nHruaitu – Pu Fung Dun\nCT: : Na thuhla tawi ( Hminpum, suahnak khua, nupi fanau le unaupawl ) in sim aw?\nFD:: Ka hmin cu Fung Dun. Mirang hmin tla ka nei lawk nan ka hmin ngai hnak in mirang hmin an thei tamsawn ruangah ka duh nawn lo ih ka pu ih i sak mi ka lai hmin lawng ka hmang.\nKa suahnak cu Falam in Rih zin feh ih khua hmaisabik Cerhmun khua asi. Unau thum lakih nauta bik ka si. Ka u le cu Pu Hlawn Mang le Pu Ngun Hlei Thang an si. Ka nupi cu Bawi Zing asi ih nausuak sazama asi.\nCT: : Na fanau pawl ih tlawng kai mi le an hnatuan?\nFD:: Nunau pathum cu hnatuan phah in tlawng an kai lai rero. Pahnih in Licensed Practical Nurse an theh zo ih tu Registered Nurse an kai bet lai. Pakhat cu LPN a kai lai rero. Mi pa pawl cu mivai/ramleng suak tambik ih thiam mi Shushi Bar nei in an tuan hruthro ko.\nCT: : USA ah ziangtin, ziangtikah na rak thleng,Tu na umnak khua?\nFD:: 1996 ah Guam ka thleng ih 2001 ah Washington DC, 2003 ah DC ih sin Seattle(Kent), Washington State ah ka vai ih tutiang kan umta.\nCT: : Zirnak lam ah ziang tiang na thleng?\nHealth Assistant ka theh hnu 1978 ah BA (History) ka ong. US ka thlen hnu BS in Organizational Management kumhnih sung Columbia College, MD ah 2003 tiang ka kai.\nCT: : Party – Council san lai ah Falam ih na hnatuan pawl le ziangmi kan miphun hrangah na rak tuah?\nFD:: Hmaisabik ka hnatuan mi cu Health Assistant (Khuate sibawi) asiih kan Laimi pawlih harhdamnak le thianhlimnak kan tthanso theinak ding bik asi.\nParty-Council san lai a voi hnih nak Council ah Chin State Council member (Part-time) 1978 in ka tel ih 1981 kum ih Falam Township Party Unit hrilah Party Secretary in hril ruangah Council member cu ka suahsan. Party Secretary term khat kumli ttheh tiang ka tuan.\nCT: : Upat hnu ah USA na thleng sikhawh, kan Lairamte ziangtluk in na ngai theu?\nFD:: Kan Lairam te ngaih a rehdeuh pangah tiah laitlang thawi bangawbik le sokhlei phun zakim parnak Seattle, WA ih ka cer nak san asi. Mai suahsemnak le tthanlennak cu hngilh ngaingai a rak theih lo a si hi.\nCT: : Na ngai bikmi in sim aw, Lairam ngai in na lunglen caan ah ziangtin na hnem aw?\nFD:: Ngathliar, survawrh le ramtawih asi bik. Cun ei dingah cun hritezik (hruitezik). Tahan bazaar ka thlen ih ka lei lo cang a um dahlo. Lunglen hnemtu ah laihla pawl ka ngai theu. Ka mawtaw sung khalah laihla a tam bik.\nCT: : USA thleng kan Laimi ah rinsanmi suanvawr pakhat na si ih, USA ram ah na fate pawl an thanlen tikah ziangvek mizia in tthanglian haisehla na duh bik?\nFD:: Pathian duhdawtu le lainunphung duhdaw thiam ih a tthangso mi si ter cu ka duh.\nCT: Chinmi ( Laimi ) sinak ah na ngaisan emem mi a um maw, ziang? Na uar lo emem mi teh a um le in sim aw?\nFD:: Chinmi (Laimi) pawl hi Pathian zumtu kan si nak hi ka ngaisang bik. Mirang lakih thu ka sim tikah laitlang ah zianghman a suak lo nan Bawi Zisuh kan nei tiah ka sim theu.\nLaimi iksiknak neituk le mai ttuan lo ruangih zabeng mi dungtun sanmen pawl hi ka uar lo bik pawl an si.\nCT: Mi tampi in Lairam hnakin Laimi kan duhdawt sawn a tul an ti, kan Lairam deldite maw kan va duhdawt ke, lole hmuntin ih um kan Laimi?\nFD:: Khuitawk hmun ih kan um khal le kan laimi kan duhdawt hmaisa a ttul. Laimi na duhdawt ah cun lairam dildel te khal na duhdaw ko ding.\nCT: : Falam khua ih Falam hotu lubik na rak tuan lai ah Falam khawpi ziangvekin ceimawi or tthansoter na rak tum dah?\nFD:: Hlan lai Falam bang ih hmuntin ramtin ih sin “Falam Par” tlantu an tam deuhdeuh ding ka rak beisei. Curuangah Party Unit in kan penghrang hnatuan tu ding Council hril tikah cathiam, mifel le mi taima ttuanduhnak thinlung nei pawl Council ih ttuan ter ding ka rak tumtah nan a tawinak cun thu a phunphun ruangah a rak cang thei lo.\nAn hmin khal sim mai sehla kha lai ih kan neihmi sungin Pu Kap Tial le Dr Than Bil Luai tivek khuazuam /taima pawl thawn ttuankhawm sehla ti hi ka rak saduhthah mi a si. (Tuisun nitiang zohman ka sim dah lo vekin an mah pahnih khal hi thu hi ka ruah dah ve lo.) Falam khuapi ceimawi dingah cun meisa le tidai thupi bik a si ih pursum leilawn nak kan zinpi Rih zin hi in thohsuahtu asi tin ka ruat.\nCT: : Tuni kan Falam khawpi ziangtin thangso dingin sunmang na nei?\nFD:: Falam khawpi tthangso ding ah khuasung um tu le ram leng um kan ttan tlang a ttul bik. Ramleng suak kan zaten kan neihsun te kan pek ngam ih kan kuat thiam a ttul . Meisa, tidai le Rih zin khal kan tawl rel sal a ttul. Sungkhat sisehsenpi/tlangpi hrangah siseh kan pek rori a ttul. A pawibik ka timi cu Falam mi hin pek lamah kan tlasam tuk lai.\nCT: : Chin pawlpi cangsuak dingin ziangtin nan rak cangvai ti in ruah hnik aw?\nFD:: US ka thlen ve ten pawlkom a um maw ti hi ka vei bik mi a si. Kan thlen hlan ah pawlkom an rak um nan laimi zatei pehzom awk ngai ngai a rak um lo.US saklam ih um pawl in Dawngpui tin 1985 hrawng in an rak tuah theu vekin thlanglam um pawl khal in 1995 hrawng in Fanger an rak tuah ve nan pehtlaih awknak a rak um tuk lo.\nWashington DC ka thlen veten Falam mi tawkfang nawn an um nan pawlkom a um lo ruangah pawlkom dinding ka sawm ih 2002 April 12 ni ah Falam Pawlkom (National Capital Area) tin kan din suak ih Hotu ah Pu Defence Lalawng le Sungtuan ah kei mah thawn EC pasarih kan si. Hi pawlkom hin mipum cazin kan la ih Falam Address book le Chin tong ih biak khawmnak thla khat voihnih kan tuah thok thei.\n( Culawng siloin November 22, 2002 ah Chinmi zatekom ih tuah mi Chin Community of USA (DC Area) dintu khal ah ka tel ve.) Cuisin state dangdang ih um laimi pawl thawn telephone siseh, ton khawmawknak a um tinte hi thu hi kan rel ih kan zaten kan duh cio nan hmunkhat ih tonkhawmawk nak a um hlan cu tuah suak thei a si lo. Culaifangah Lailun Foundation ih hoha nak in Chin Calai Seminar Atlanta khuapi ih an tuah tikah cuitum ih pawlpi dinsuak ding in ka pok. Asinan LF ih tuah mi a si ih US um Falam mi kan huap thei lo ding titu pawlin in neh ruangah Tungzing Kawmiti tiang lawng kan din thei ih hotu ah Dr. Lai Sum le asangtu ah kei mah thawn Kawmiti pasarih kan si.\nA hmin cu Chin Pawlpi siseh tin Atlanta ih sin kan sak suak ih state dang khal mah le state ciar in Chin pawlpi dinding kan rel. Thurel nakah Pu Hrang Thawng khal a tel ih Battle Creek ih Chin pawlpi in puaila in in sawm uh tiah kan dil vekin Battle Creek ih ttuanvo neitu le mipi pawl thuthiamnak in inntek tuanvo an la ih kan tumtah vekin Chin Pawlpi(USA) cu Battle Creek ah November 30, 2002 dinsuak asi.\nCT : : Chin Pawlpi-USA hi kan Laimi khaikhawmtu le rinsanbik mi pawlkom a si, hmanseh ziangruangah Laimi ( Falam ) ramdang um mi pawl thawn tuantlangnak ngaingai nan nei lo, nan connected lo a si pei? Hohatu dingbik nan si fawn?\nFD:: Asi. Ttuantlang thei sehla ti tumtah cu kan neinan kan hlensuah thei hrih lo mi asi. Hmailam ah cun kan pehtlaih aw thei ding kan beisei ko.\nCT: : Chin Pawlpi-USA hi Nangmah hotu na tuan in hna tampi an tuan thei ti a si, ziangtin kan miphun hrangah na zuam?\nFD:: Pawlpi hnatuan hi mi pakhat zuamnak lawng ih cang thei mi a silo. Hotu pakhat si cun Leaders do it first…an ti vek ih ttuanhmaisabik tu si cu a ttul. Ttuanpi pawl thawn siseh mipi siseh mah rori ih tuletu thurawn ih ttuan vutvo a ttul. A cangcang ah cun an tawtawh deuh khal a ttul. Kan miphun le ram hrangah tiih pumpek awk ngam, ttuanpaih, zuam, le taimak a ttul.\nCT: : Hmailam Chin Pawlpi vision in sim thei pei maw?\nFD:: Chin Pawlpi hin kan Chin mi hrang rolung bun thei ding tumtah nak a nei. Hivek ttuansuak ding cun mipi kan zatei ttanrual a ttul. A cipciar cu tuahsuak hrih lo a siih nehhnu ah si deuhseh.\nCT: : Laimi hotu mi pakhat si ahcun calai hi uar tengteng a tul or hotu cu calai misazet a si theu tiah na ruat maw?\nFD:: Calai uar hi a tha bik nan hotu si ruangih uar tengteng ttul ticun ka hmu lemlo. Hotu lakah calai milesa zet an tam vekin hotu zaten an si kher cuang lo men thei.\nCT: : Kan calai na sunmang? Mino calai duhpawl hrangah ziangtin ruahnak in pe duh?\nFD:: Ni khatkhat ah phunsang tlawng tiang zir thei siseh ti hi a si. Ramdang thleng pawlin kan tesinfa pawlin an run kilkhawi vivo thei nak dingah ttuanvo kan nei.\nMino calai duh pawl hin ca tampi ngan sinsin ih cabu, mekazin le thuthangca tivekin a phunphun ih suah ding a thupi zet.\nCT: : “O” le ” AW” ahcun na buai zik lo ti aw?\nFD:: Buai lo lawlaw. “O” lole “AW” ih an ngan khal le an ti duhsan ka thei thluh.\nCT: : Calai ih thupitnak na theihmi ziangtin a si?\nFD:: Calai a hloh a sile miphun kan hlo tinak a simai. Kan Chin sannikhuk tunghmun dingah kan calai kan dinsuah deuhdeuh a ttul.\nCT: : CT hmuandumpi ah na rak leng man dah maw?\nFD:: Kan rak tawivak ve theu. Santhar mino pawlih thiamnak le zuamnak hi ka uar zet.\nCT: : Kan Chinmi hrangah cah lo theih lo a thupi tuk tin na ruah mi?\nFD:: Fimthiamnak zirsan lamah tu hnakih kan zuam a ttul. Ahleice in mino pawl hnatuan tum mai loin nan thlennak kipah fimthiamnak zir hmaisa uh. Cun hnatuan ding kan neih mi ah tun awlo ih kan ttuan tlang a ttul. Chinmi hminsiat tertu siloin cawimawitu sihram uhsi tihi asi.\nCT: : Na caan sunglawi in pek ruangah kan lungawi, kan Laimi hrangah thazang thar laknak a si kan zum.\nFD:: Kei khal ka lungawi. Tthathnemnak um sun a um le Pathian sunlawihnak ah si hramseh.


Leitlun Ih Sniper Kahthiam Bik Cu Ukraine Ram A Thleng Zo, Amahten ISIS Pawl Arak Do Zo – Meifar\nNorth America, Canada pacang kum 40 mi cu leitlun ih sniper kahthiam bik an timi a si, a nupi in a hminngai le a sinak pawl thup dingin a fial. US ralkap hlun pathum thawn volunteer fighter dinhmun in an poksuak ih Ukraine ram siimtu Russia ralkap pawl an va do tum.\nAn fehnak zalam tluan ah ningṭih thlaphang ih um Ukraine raltlan pawl thawn an tongaw vivo ih an rak lawm tuk. Sniper kahthiam Canada pacang cu ‘Wali’ tin an ko, 2015 kum khalah amahten ISIS pawl arak do.\nLeitlun ih sniper kahthiam bik le hmunhlapi ih um ral pawl khal a kap that hluahhlo thei. 3,450m ih um ral pawl khal a kap that thei, a umnak a hlat tuk ruangah ral pawlin an hmu thei lo ih an kap ngah thei lo. 2009 ihsin 2011 kum sung cu Afghanistan ram ah raldo in arak um, cutawk khalah Canadian Armed Forces ihsin sniper kaptu a si.\nUkraine ramsung buainak ah Wali in, “Europe an si duh ruangah bomb puah an tong rero cu ka bawm duh. Russia si an duh lo ih Europe si an duh sawn ruangah bomb puah an tong cu ka tuar thei lo, ka bawm duh” a ti.\nA nupi in, “Ka fehter lo asilen a lungthin ka kekkuai ter ding ti ka thei. Ka fehter lo asilen thawnginn sungih khumtu vek ka si ding” tin media hnenah a sim thei. Wali in, “Harsa ka ti bik cu ka nupi le ka fapa fehsan hi a si. Ka tello in ka suahcam birthday an rung hmang ding.\nZarhkhat liamcia ahcun ka training aw rero ih tu’ahcun bomb puah theilonak inn pakhat ah minung ngai that dingin umhmun ka khuar zo. Ukraine ramsung ih siatnak pawl ka hmuh tikah ka fapa ih hmel ka hmu ih ka tuarpi tuk. Building siat pawl ka hmuh tikah building neitu ih riahsiatnak mitthli ka hmu” a ti.\nISIS In, “Ukraine Ramsung Buainak Cu Pathian In West Ram Pawl A Hremnak A Si” An Ti >>>


GFYO Onnak Puai le NUPA Sunloihnak tuah(May 13, 2011) | GFYO\nGFYO Onnak Puai le NUPA Sunloihnak tuah(May 13, 2011)\nPosted on May 18, 2011 May 24, 2016 by admin\nby: Sen Hngilh Piang\nKandung May ni 13 ah khan Global Falam Youth Organization (GFYO) timi, Leitlun pum huap Falam mino pawlkom thar pakhat on nak puai le kum upa Nu le Pa sunloihnak puai cu Rev. Thang Tsin Memorial Hall, FBA, Falam ih an tuah thu Chin World palai hnen ihsi thu dawn a si.\nGFYO onnak puai hi Rev. Nun Lian Thang (GS, FBA) in electric-cet hmet nak thawn on nak a tuah sak ih, Rev. Van Luai Thang (GBC) in GFYO hrangah thlacamnak thawn hlannak a nei.\nHi onnak puai ah GFYO ih an hnatuannak hmaisabik a si mi kum 80 tlun lam khuanu khuapa pawl hnenah laksawng pekhlannak khal an nei cih a si. Falam ih GFYO palai a si mi Naing Naing cun, “Kan sawm mi kum 80 tlun lam khuanu khuapa pawl hi vengtin ih upa tuanvo neitu pawl hnen ihsi cazin kan lak khawm mi a si ih, laksawng kan pek mi an zaten mipum 75 an kim thei. Kan zumnak hnakin an rak tam nasa, anmah le an cakvak zet lai hai fawn, Laimi pawl hi Pathian thlawsuah kan co nasa zumhnakin kan san a rak sau ngaingai,” tiah a sim.\nRamsung ramleng ih um Chin Calai ngainatu mino pawl khalin khuanu khuapa sunloihnak puai hrang biazai (18) an rak phuah thei ih, cui sunloihnak biazai pawl siarnak tla neih cih a si.\nHimi thu thawn pehpar aw in GFYO Hotu sang – Salai Phun Hre Mang cun, “Nu le Pa pawl sunloihnak puai GFYO in kan tuah duh san nak bik cu, kum upa zo kan Nu le kan Pa pawl sunloih upatnak kan pek men lawng siloin, an hnen ihsi thlawsuah lak thiam ding zirh awk duhnak, Laimi hi Pathian thlawsuah nunkhua sau nak kan co zia pawl langter phah nak hrang khalah a si,” tiah Chin World hnenah a sim.\nPawlkom thar pakhat a si mi Global Falam Youth Organization (GFYO) hi kandung 20 February 2011 (Chin National Day) ni ah leitlun ram dangdang ih um Falam mino pawlin kan ram le miphun hrangah mino dinhmun in hna kan tuan ve ding timi hmuitin nak thawn an rak din mi a si. Mirang in Global Falam Youth Organization (GFYO) ti a si ih, Chin tong cun – Leitlun Falam Mino Pawlkom (LFMP) tiah hi pawlkom hi a hmin pek a si.\nGFYO Sungtuan Salai Za Kung Lal in, “A tu kan dinhmun hi ‘Introduction Period’ lawng kan si lai ih, tuvek in thil tete kan tuah phah ah mino dang pawl, tel thei hrih lo mi ram dangdang ih um pawl kan sawm bet vivo ding. Kan khua le kan ram hrang pawlkom dang pawl thawn khal a tul dan ih zirin pehtlaihnak tuah in hnatuan tlang dan hawl vivo ding tumtahnak kan nei,” tiah a ti.\nGFYO hi Hotu ah – B.A (Thang), Salai, Hotu sang – Salai Phun Hre Mang, Sungtuan – Salai Za Kung Lal leh Sungtuan bawmtu – Salai Cung Mi Mang pawl hohatnak in CEC mino (20) rual pawl ih an rak thok mi a si. USA, Canada, Norway, Sweden, Switzerland, Singapore, Yangon, Kalay leh Falam khua ih um mi mino pawl thawn an rak din khawm.\nGFYO pehtlaihnak a tuah duhtu hrangah…\nAn email: leitlunfalammino@gmail.com ah pehtlaih theih an si.\nYouths Paid Homage to The… →


Thuthangttha Sim Ding Ni - Chinland Today Media\nMay 26, 2010 1:12 am·0 comments\nThuthangtha Sim Ding Ni\n2 Siangpahrang 7:3-11\nHiti ih kan tuahmi hi thil dik a si lo. Thuthangttha kan nei a si ih kanmai’ hrang lawng ah siseh ti ding a si lo. -2 Siang. 7:9\n– 1 Sansiarnak 28-29\nAustralia ram mi ka rualpa Graham cu suahkeh ih mit-caw a si lo. A kum (9) lai ih a khawnden awknak ruangah a mit a caw. Sihmansehla riahsia in a um dah lo. A fehnak kipah Jesuh hi a hrangah ziangvek a si, ti thu mi hnenah a sim ringring. A netabik ih a khualtlawnnak Thailand ram ahcun a mihmet thiamnak hmangin a um hlei ah mikip hnenah thuthangttha a sim vingvo.\n2 Siangpahrang 7 sungah miphar pali pawl in thuthangttha an sim ti kan hmu. Siria raalkap pawl riahnak hmun ah an va feh ih zianghman laak loin an taantami thilri le rawl pawl an va hmu. Ti le rawl an ei hnu ah sui, ngun le thilri pawl an laak. Cuih hnu ah Siria raalkap pawl in an kulh ruangah rawl ei ding nei loin a harsami Samaria khua sung mi pawl an vun mang saal ih, “Hiti ih kan tuahmi hi thil dik a si lo. Thuthangttha kan nei a si ih kanmai’ hrang lawngah siseh ti ding a si lo,” (c.9) tiah an ti aw. An feh ih an miphunpi Israel pawl kha an va sim.\nGraham le hih miphar pawl hi tisa lam daan ahcun mi bang lo le mi nauta an si nain midang zawn an ruat thei. An hmuhtonmi thil parah lungawi an thiam ih anmah hrang lawngah ret awk ding an siang lo.\nJesuh in ziang a tuah, ti theih a ttulzettu na thei maw? Thiltitheinak na neih lo ruangah phuahlam hawl hlah aw. Jesuh in na hrangah ziang a tuah? timi thuthangttha sim awla tumtahnak thar in na nunnak a lo hruai ding. – C.P. Hia\nBawipa, nun pehnak dingih rinmi si dingin in bawm aw.\nA thi cuahcomi tuih sun leilungpi hrangah;\nRuahsannak nei lo pawl hrangah ruahsannak kengtu,\nJesuh cu lamzin a si thu sim hngai dingin. – Sper\nKan neihmi parah lungawi kan thiam asile\nmidang khal hlawm ve kan duh ding.


Rualpi Tthat Awknak - Chinland Today Media\nJanuary 21, 2010 2:51 am·0 comments\nNannih tla cu hnen-um tiah ka lo ti nawn lo, ziangahtile hnen-um cun a bawipa ih tuahmi kha a thei lo. ‘Hnen-um’ ti nawn loin ‘Rualpi’ tiah ka lo ko: ziangahtile ka Pa hnen ihsin ka theihmi hmuahhmuah cu ka lo sim ttheh zo a si. -Johan 15:15\n– Suahlannak 1-3\n– Matthai 14:1-21\nRuat hnik aw – ram pakhat ah mikhual na si, na ton dah lomi le na thusim thei dah lotu mibur pakhat thawn nan ton-awk hnu rei lote ah thusim an lo fial. Cuvek cu nan karlak ih dawnkhamtu pawl siatbal in rualremnak a um tik lawngah a cang theimi a si.\nDiscovery tikel, Jamaica ih mission team kan feh lai ah kan ra pok hlan ihsin Jamaica ih pastor pakhat a si mi ka rual pa Dorant Brown in kawhhran pakhat ah khawm dingin i sim. Kan va thleng ih pastor Dorant Brown ih hmin ka sim veten cuih kawhhran in in rak hmuak, thutawi sim in fial ih hleiah kan team khal hlasak in fial.\nDorant ih hmin ka saalmi in cuih kawhhran le kan team karlak ah rualremnak a suahter, ti’n ka ruat lo. Kan hrangah Jamaica rualpi pawl ih thinlung a ongtu cu kan seuh awkmi Rualpi le Rundamtu Jesuh Khrih a si, tiah ka ruat.\nA theih mi Jesuh na theih ve ruangah cu tivek pehtlaihnak mi phatkhat thawn na nei dah maw? Jesuh cu kan hrangah a nunnak petu Rualpi a si (John.15:13) ih hlei ah zumtu unau tampi in tuah saktu khal a si (1Peter 2:17).\nJesuh cu Rundamtu, Rualpi ttha, le a duhdawtnak thantar hnuai ah vanrang hnuai ih thinlung pawl pehzom awktertu a si.\nZumnak ih unau pawl, nan kut pehzom uh,\nZiang miphun nan si hmanah;\nFaate vekin ka Pa nan rian ve a si ahcun,\nKa sungkhat unau nan si.\nKhrih a naihtu pawl cu pakhat le pakhat an naih aw.